West 65 | Manojlović Građevinski Centar\nPočetna Projekti West 65 - Novi Beograd\nDatum Izgradnje I faze: Q2 2017\nPovršina: 30 316 m2\nInvestitor: PSP-Farman Holding\nVrednost I faze: € 15.000.000\nKompleks se nalazi na jednoj od najatraktivnijh lokacija na Novom Beogradu – na uglu ulice Omladinskih brigada i trase unutrašnjeg magistralnog prstena.\nLokaciju odlikuju i dobro razvijena saobraćajna infrastruktura i mreža javnog saobraćaja, što omogućava brz i nesmetan pristup svim delovima grada.\nU neposrednoj blizini kompleksa nalazi se veliki broj trgovinsko-uslužnih centara, što doprinosi sveukupnom kvalitetu života.\nVišenamenski kompleks u bloku 65 je prvi projekat na Balkanu u kojem će se, u saradnji sa kompanijom BEXEL, od idejnog rešenja do uspešne realizacije primenjivati najsavremenija kompjuterska tehnologija virtuelnog projektovanja i izgradnje (VDC).\nVDC tehnologija podrazumeva izradu detaljnog, virtuelnog 4D modela projekta, koji inženjerima omogućava da čitav kompleks objekata sagledaju kako u prostornom, tako i u vremenskom smislu – tokom celog životnog ciklusa. Na osnovu kompjuterskog modela moguće je formirati detaljan dinamički plan izgradnje, obezbediti optimalno korišćenje mehanizacije i radne snage i postići visok nivo energetske efikasnosti objekata.\nPreliminarne kompjuterske simulacije celokupnog procesa izgradnje i primena brojnih optimizacionih metoda garantuje visok kvalitet izrade i poštovanje ugovorenih rokova.\nU skladu sa arhitektonskim rešenjem, na samom uglu ulice Omladinskih brigada i trase unutrašnjeg magistralnog prstena, predviđena je izgradnja jednog od najsavremenijih i najviših objekata u Beogradu i na Balkanu, specifične i prepoznatljive forme. U sklopu kule, kao tri nezavisne organizacione celine, planirani su hotelsko-poslovni prostor A kategorije i apartmani servisirani po standardima međunarodnih hotelskih operatera.\nTekst i video preuzet sa sajta West 65.


MIKIJELJ: RAZOČARAN SAM NEISKRENOŠĆU LJUDI IZ FSCG – OFK Grbalj Radanovići\nPovodom odluke FSCG da ekipa Grblja ne dobije licencu za kvalifikacije za Ligu Evrope, koju je poštenim i teškim radom izborila na terenu, oglasio se sportski direktor Grblja Aleksandar Mikijelj.\n– Već 15.maja dobio sam informacije da Grbalj i Zeta neće dobiti papire za Evropu i tim povodom sam i otišao u FSCG da bi u razgovoru sa ljudima koji brinu o tome eliminisao mogućnost bilo kakvog nesporazuma. Rečeno mi je da je papirologija OFK Grblja najurednija,kad je riječ o klubovima koji su naknadno dostavljali potrebnu dokumentaciju, kao i da nova još nije razmatrana i da oni nemaju informaciju da se licenca neće dobiti. Ukoliko su bilo kakvi problemi postojali bilo je korektno da nam se oni predoče, kako bi ih na vrijeme otklonili.\nPoslije svega moram reći da sam kao neko ko je pozivan u državnu reprezentaciju razočaran tim neiskrenim odnosom ljudi iz FSCG jer Grbalj tako nešto nije zaslužio. Ipak smo mi ekipa koja je osvojila 50 bodova i to na način da nam neko nije poklonio ni jedan aut a ne nešto drugo. Takođe i ekipa koja je posebnu pažnju poklonila mlađim kategorijama. Crnogorskim državnim timovima dajemo dva mlada, tri omladinska i četiri kadetska reprezentativca, tako da ovakvo ponašanje od ljudi iz FSCG nismo zaslužili. Zbog svega toga mislim da sam završio sa svojim angažmanom u crnogorskom fudbalu, jer je izgleda očigledno da ljudi koji mogu da pomognu nisu dobrodošli. Rezultati zadnjeg kola su mi probudili vjeru da je crnogorski fudbal na pravom putu, u šta poslije svega nisam više siguran. Očigledno su neki klubovi prije nas samih znali da OFK Grbalj neće dobiti licencu. Šteta je to i za Grbalj i za afirmaciju fudbala na primorju, jer ipak se on ne igra samo u Podgorici.\nNa kraju moram da iskažem veliki ponos što sam ovu sezonu odradio sa sjajnim sportistima kakvi su igrači Grblja i jednim izuzetnim čovjekom i stručnjakom kakav je Zoran Govedarica. Našim poštenim radom pokušali smo da damo pun doprinos afirmaciji fudbala na ovim prostorima, ali izgleda da to nije dovoljno.\nZbog toga još jednom želim da ponovim da sam kao neko ko je nosio reprezentativni dres razočaran svim ovim dešavanjima i neiskrenošću ljudi iz FSCG – rekao je Aleksandar Mikijelj.\nMladosti Kup, Grblju Evropa...


U četvrtak je na programu revanš utakmica prvog kola kvalifikacija za Ligu konferencija između Sarajeva i Milsamija, a prema svemu sudeći, za ovaj meč mogla bi da se traži i karta više.\nNaime, otkako su karte puštene u prodaju, u periodu od samo tri sata prodato je čak 500 karata, što znači da će klub sa “Koševa” imati veliku podršku svojih navijača u borbi za drugu rundu kvalifikacija.\nDanas su u “Bordo FAN SHOP-u” u prodaji karte za članove tribine Istok i Zapad a od 16h u UNFKS – “Horde zla” moći će da se kupe ulaznice za sjevernu tribinu.\nDuel Sarajeva i Milsamija igra se u četvrtak od 21h, a rezultat prve utakmice igrane u Moldaviji bio je 0:0.\nPrethodni članakReal Madrid doveo reprezentativca Francuske\nNaredni članakGriliš oštro odgovorio Kinu


KOLIKO ĆE SRBIJU KOŠTATI OKRETANJE LEĐA PUTINU, SI ĐINPINGU I LUKAŠENKU! | Vestinet.rs\nPočetna TEMA DANA\tKOLIKO ĆE SRBIJU KOŠTATI OKRETANJE LEĐA PUTINU, SI ĐINPINGU I LUKAŠENKU!\nPre samo mesec dana imali smo gotovo idiličnu situaciju sa tri glavna prijatelja – Rusijom, Kinom i Belorusijom.\nObostrana podrška bila je jaka, kao i “gvozdeno prijateljstvo”, sintagma koju predsednik Srbije Aleksandar Vučić najrađe koristi opisujući odnose sa pomenute tri zemlje.\nEvropska unija se bunila protiv odluke Srbije da podrži nasilničko ponašanje svog starijeg brata, međutim, mi za to ni pet para nismo davali.\nŠtaviše, kupili smo od Kineza kamere za prepoznavanje lica – upravo onu tehnologiju koja se koristi u procesu prevaspitavanja Ujgura.\n“Nikada se nije desilo, od kad je Aleksandar Lukašenko na čelu Belorusije, da bilo kada ta zemlja glasa protiv Srbije. I zato tražim poštovanje građana Srbije prema Belorusiji.\nProšli smo kroz mnogo teških dana i godina, a Belorusija je uvek bila uz nas, na svakom mestu u svetu, u svakom trenutku”.\nBila je i Srbija uz Lukašenka. Sve do pre 15 dana, kada je potpisala deklaraciju Evropske unije u vezi sa nedavno održanim predsedničkim izborima u Belorusiji, u kojoj je praktično rečeno da oni nisu bili ni fer ni slobodni.\nDoduše, deklaraciju smo potpisali ispod žita…\nSrpska javnost to je saznala na Tviteru, gde je vest objavio ambasador EU u Srbiji Sem Fabrici.\nKao dlanom o dlan, Vučić je rešio da protera iz Srbije kineski Huavej i njihove 5G antene, a u treptaju oka potpisao je i plan o diversifikaciji gasa i plan za izgradnju pruge Drač – Priština – Niš – Sofija – Burgas, što jeste način da Amerika sebi obezbedi brzu komunikaciju vojske duž jadranske granice i tako priđe bliže granici sa Rusijom.\nTo neće odgovarati ni Kinezima, ali ni Nemcima i uopšte Evropskoj uniji.\nTo možda ne bi bilo toliko iznenađenje da Srbija nije imala veom anizak nivo usaglašenosti sa spoljnopolitičkim dekleracijama EU, iz godine u godinu.\nTako je u prvoj polovini 2020. godine ona uskladila samo 48 odsto deklaracija EU, prema ISAC fondu, dok je 2019. godine stopa usklađenosti srpske spoljne politike sa Evropom iznosila 57 odsto.\nLjuba 10. септембра 2020. - 19:38\nIz ovoga se vidi da mi nemamo predsednika mi imamo izvrsitelja zapadne politike .


13. Juna 2014. 19. Avgusta 2020. Arhiva Visoko.co.ba\nIz izvora bliskih A-SDA, Mirza Bukić kao naredni sa liste kandidata ove stranke sa prošlih lokalnih izbora, a nakon ostavke Nermina Sudžuke, prihvatiti će da obnaša funkciju vijećnika u narednom periodu do 2016.godine. Međutim interesantna situacija bi bila ukoliko Bukić ne bi prihvatio da bude vijećnik što bi automatski značilo da bi to mjesto u Vijeću trebao popuniti naredni sa liste kojem su birači svojim glasovima omogućili da se tu nađe. A naredni sa liste je Reuf Jamaković koji je u međuvremenu napustio A-SDA i prešao u redove SDA. Bukić Mirza je kao deseti sa liste A-SDA na lokalnim izborima 2012.godine dobio 392 glasa, dok je odmah iza njega Reuf Jamaković sa 353 osvojena glasa. Naredni korak je da CIK nakon ostavke Sudžuke potvrdi mandat Bukiću. Logički posmatrajući Nezavisni klub vijećnika će izgubiti svoj “Klub vijećnika” dok bi A-SDA trebala dobiti svoj klub jer sada imaju dva vijećnika (Minela Ahmić, Mirza Bukić). Ali to baš i nije tako.\nIzlaskom Nermina Sudžuke, Nezavisni klub vijećnika de facto prestaje da postoji pošto ipak dva mandata trebaju za Klub, ali de jure, postoji, jer je odluka o formiranju Kolegija i dalje na snazi, a ona tretira Nezavisni klub kao člana Kolegija.\nKada Mirza Bukić uđe u OV Visoko nakon svih procedura i kada A-SDA pokuša da formira klub vijećnika oni to i mogu uraditi, ali je pitanje da li će taj Klub ući u sastav Kolegija jer kako bi ušao mora se mijenjati Odluka o formiranju kolegija OV Visoko te u istu uvrstiti klub vijećnika A-SDA koji će imati svog predsjednika i zamjenika predsjednika, odnosno biti član Kolegija.\nO mijenjanju Odluke odlučuje Vijeće, odnosno većina, tako da se može desiti da većina SDA i SBIH odbiju uvrštavanje Kluba A-SDA u Kolegij i time ospore opoziciji u tom tijelu da imaju jedan glas. Klub A-SDA sam po sebi može da postoji, ali bez učešća u radu Kolegija je apsolutno nebitan politički faktor. Sličan slučaj je bio sa fiktivnim klubom Žena i Mladih kojeg su formirale Aida Zerdo i Delila Novokmet Halilović, ali pošto je Vijeće odbilo da ga uvrsti u Kolegij taj klub je bio nebitan.\nUkoliko bi se A-SDA bavila političkim mudralukom i spletkarenjem kakav je nametnut od dolaska ovih samozvanih i nesposobnih reformista, najbezbolnije rješenje bilo bi inkorporiranje Mirze Bukića i Minele Ahmić u postojeći Nezavisni Klub sa Elvirom Špiodićem na čelu.\nOksimoron lokalne demokratije nalazi se u tome da SDA i SBIH kao većina mogu odlučiti da je Nezavisni klub koji više ne postoji i koji ima samo jednog člana, ipak član Kolegija, dok klub A-SDA koji, ako se forimira (jeste klub jer ima 2 člana) nije član Kolegija.\nI to je moguće i to bi bio nastavak totalne lakrdije od visočke demokratije i samozvanih samodopadnih političkih diletanata.\nZa koga igraju Cerić i Tuzlić


JAVNI POZIV ZA DODELU BESPOVRATNIH SREDSTAVA U OKVIRU PROGRAMA PODSTICANJA PREDUZETNIŠTVA KROZ RAZVOJNE PROJEKTE U 2018. GODINI: Javni poziv je otvoren dok se raspoloživa sredstva iz Programa ne utroše, a najkasnije do 31. decembra 2018. godine\nProgram podsticanja preduzetništva kroz razvojne projekte u 2018. godini sprovodi Ministarstvo privrede u saradnji sa Fondom za razvoj Republike Srbije. Za realizaciju Programa obezbeđena su bespovratna sredstva u iznosu od 500.000.000 dinara.\nPravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre, a koji dostave zvanične finansijske izveštaje za prethodne dve godine u kojima nije iskazan neto gubitak i koji ispunjavaju uslove iz Programa. Uslov koji se odnosi na dostavljanje finansijskih izveštaja, ne primenjuje se na preduzetnike koji nemaju obavezu dostavljanja tih izveštaja (preduzetnici koji vode prosto knjigovodstvo i preduzetnici koji paušalno plaćaju porez).\nUkoliko privredni subjekti imaju sedište u nedovoljno razvijenim i izrazito nedovoljno razvijenim jedinicama lokalne samouprave ili na istim obavljaju poslove i imaju registrovan ogranak u periodu dužem od godinu dana od dana podnošenja zahteva, kamatna stopa, uz primenu valutne klauzule iznosi 1,4% godišnje uz garanciju banke i 2,8% godišnje, uz ostala sredstva obezbeđenja.\nNa internet stranici Ministarstva može se preuzeti potrebna dokumentacija u kojoj su bliže definisani svi bitni elementi i pravila za učešće u ovom programu.\nIzvor: Vebsajt Ministarstvo privrede, 26.02.2018.


Radio Rožaje - „Univerzum“ sa pionirima u Novi Pazar\nEkipu će predvoditi trener Damir Muković.\nI seniori, ovog uzornog sportskog kolektiva, se pripremaju za učešće na turniru „Balkan best“, na kojem će nastupiti najbolji borci Balkana.\nKako su nam kazali u Klubu, nakon ovih takmičenja slijedi analiza učinka u 2018. godini i dodjela priznanja najboljim takmičarima. „Univerzum“ je u ovoj godini uprkos brojnim problemima uspio da učestvuje na većini turnira za koje je imao poziv. Međutim, u narednoj godini, najvjeverovatnije da će takmičari ovog kluba izostati sa brojnih turnira uslijed nedostatka sredstava.


Crnogorski ambasador u Srbiji Anka Vojvodić demantovala Milana Roćena\nCrnogorski ambasador u Srbiji Anka Vojvodić izjavila je da nedavni demarš zvaničnom Beogradu i zahtev za izvinjenje Crnoj Gori nije uputila "na svoju ruku", već da je postupila prema instrukcijama koje je dobila iz resornog ministarstva.\nŠef crnogorske diplomatije Milan Roćan rekao je da Crna Gora "nije tražila, niti očekivala" izvinjenje od Srbije "zbog ponašanja nekih službenika i zvaničnika", već da je "zahtev ambasadorke bio njena individualna emotivna reakcija".\nVojvodićeva je crnogorskim medijima kazala da uvažava hijerarhiju u Ministarstvu inostranih poslova, ali da je izvinjenje od Vlade Srbije tražila u dogovoru sa MIP Crne Gore.\n"To se odnosi i na sve što izjavi ministar inostranih poslova, ali samo mogu da vam kažem da sam u svemu postupala prema instrukcijama koje sam dobila od MIP-a Crne Gore", preneo je njenu izjavu nikšićki radio "Montena".\nVojvodićeva je kazala da je zvanična Podgorica odabrala "najblaži oblik reakcije, a to je upućivanje demarša, dakle, iskazivanje oštrog protesta na ono što je rečeno, upravo misleći na dugoročnu saradnju sa Srbijom i čuvajući sebe od prejake reakcije, koja bi nam smetala u budućim odnosima".\nPovod za demrš bila je izjava savetnika srpskog premijera Aleksandra Simića da je Crna Gora "kvazi-država", izrečena u kontekstu zabrane episkopu mileševskom Filaretu da udje u deo Mileševske eparhije u pljevaljskom kraju, zbog čega je i ministar za infrastrukturu Velimir Ilić odustao od dogovorene posete Podgorici.


Holandija želi katance s pariškog mosta ljubavi | Autonomija\nHolandija želi katance s pariškog mosta ljubavi\nKatanci s pariškog mosta mogli bi biti postavljeni kao ograda na mostu na rijeci La Meusi u centru grada Venloa\nGrad Venlo, kojeg neki nazivaju i „holandskim Parizom“, zvanično se obratio vlastima francuske prijestolnice sa zahtjevom da se stotine hiljada „katanaca ljubavi“ sa mosta Pont Des Arts, dopreme upravo u ovaj grad na krajnjem jugoistoku Holandije, javlja Anadolija.\nNakon što su pariške vlasti početkom ove sedmice uklonile blizu milion katanaca koje su parovi iz cijelog svijeta proteklih godina ostavljali kao simbole ljubavi na mostu Pont Des Arts na rijeci Seni, uprava holandskog grada Venlo na rijeci La Meusi se ponudila da se pobrine za katance.\nZamjenik načelnika Venloa Stephen Satijn, saopćio je da je uputio i zvanični dopis vlastima Pariza i da kao grad koji je sličan „gradu svjetlosti“ žele da sačuvaju jedan od njegovih simbola.\nSatijn je kazao da bi katanci sa pariškog mosta mogli biti postavljeni kao ograda na novoizgrađenom mostu na rijeci La Meusi u centru Venloa i da bi se tradicija stavljanja katanaca ljubavi i bacanja ključeva u vodu mogla tako nastaviti upravo u ovom gradiću.\nOdluku o uklanjanju između 700 hiljada i milion katančića koji teže više od 45 tona sa mosta Pont Des Arts pravda se sigurnosnim aspektom da je teret postao prijetnja za urušavanje mosta. Radovi na uklanjanju ograde sa katancima bi trebali biti okončani do kraja ove sedmice, a katanci se odlažu u posebno skladište.\nDo sada nije precizirano šta će se desiti sa katancima, iako su gradske vlasti Pariza već dale naznake da će ih iskoristiti za podizanje svojevrsnog spomenika ljubavi.


NSinfo: "Posle Niša više nemam ni trunku dileme - možemo u Evropu"\n"Posle Niša više nemam ni trunku dileme - možemo u Evropu"\nDešavanja na utakmici u Nišu između Radničkog i Vojvodine\nbez obzira na ogorčenost Novosađana zbog deljenja fudbalske (ne)pravde sudije Bojana Nikolića, odlaze u prošlost.\n„Pred nama je zaista jako važan okršaj u kojem ćemo, bez ikakve dileme, ići na osvajanje tri boda“, rekao je Aleksandar Radovanović, uz golmana Emila Rockova, jedan od najboljih pojedinaca duela u Nišu.\nDodaje da Rad jeste tim sa začelja tabele, ali to ne znači da se na “Karađorđu” neće žestoko boriti.\n„S druge strane, mi imamo novu priliku da se približimo konkurentima i verujem da ćemo u tome i uspeti. Posle utakmice s Radničkim, imam utisak da je to bila neka vrsta okidača, nešto što je doprinelo našem još čvršćem približavanju i povezivanju, ali i pomoć da shvatimo da možemo puno da uradimo u plej-ofu. Dosta se spekulisalo u javnosti time da li imamo tim koji može da stigne do evropske vize, a posle Niša ja više nemam ni trunku dileme - možemo. I potrudićemo se da u četrvtak to i dokažemo na delu“, veli Radovanović.\nZbog crvenog kartona (dva žuta) neće moći da nastupi napadač Vinsent Eze, a javne opomene akumulirao je i kapiten Dušan Jovančić, pa će i on propustiti susret s Radom.\n„Imamo dovoljno kvalitetnih fudbalera, samim tim i odgovarajuće zamene za njih dvojicu. Trener Stolica će, naravno, odlučiti ko će zaigrati na njihovim pozicijama, a, iz mog ugla gledanja, Putinčanin bi mogao da se vrati u sredinu terena, pri čemu bi u postavi ponovo bio Lakićević na desnom beku. Umesto Ezea tu je Stefan Mihajlović, tako da ćemo bez sumnje sastaviti dobar tim i, ubeđen sam, savladati rivala. Radnički i Čukarički imaju teške susrete protiv Napretka u Kruševcu, odnosno Voždovca, takođe u gostima, pa bi smo, uz sva tri boda i kada se oni potom budu prepolovili, mogli da dođemo u dobru situaciju i da se na kraju prvenstva radujemo novom izlasku na evropski put“, kaže Radovanović za Dnevnik.\nUpravo je Radovanović bio jedan od aktera spornog trenutka u Nišu, kada je sudija Nikolić pokazao na belu tačku za domaćina. Prethodno, lopta je pogodila u ruku mladića iz Šapca u dresu Vojvodine.\n„Pokazali smo u okršaju s Radničkim da i sa 10 igrača možemo da se nosimo s Nišlijama, odnosno da imamo bolji tim. Videlo se da imamo karakter i da nikako ne odustajemo od cilja koji smo sebi zacrtali. Šta reći o penalu? Lopta me je zaista pogodila u kuk i ruku, ali nije bilo šanse da je sklonim. Imali smo pred ovo kolo predavanje sa sudijama i sporna situacija je bila klasičan primer takozvanog “flipera”, pri čemu mi je ruka ostala u prirodnom položaju, tako da o penalu nije moglo da bude ni reči. Ne bih dalje komentarisao utakmicu u Nišu, jer to ni ne smem, a postoje i ljudi koji se bave suđenjem i oni će doneti konačni sud“, kazao je Aleksandar Radovanović.\nNovo saopštenje Vojvodine: Gledali smo još jedan praznik bruke i besmisla srpskog fudbala (VIDEO)\n"Želja nam je da pridobijemo gledaoce - da se još čvršće ujedinimo i stvorimo jaku Vojvodinu"\n1 Crvena zvezda 29 24 4 1 72 - 14 76\n2 Partizan 29 19 7 3 54 - 23 64\n3 Čukarički 29 14 8 7 43 - 26 50\n4 Radnički N. 29 14 8 7 45 - 37 50\n5 Spartak Žk 29 13 7 9 52 - 38 46\n6 Voždovac 29 13 7 9 41 - 29 46\n7 Napredak 29 12 7 10 46 - 41 43\n8 Vojvodina 29 11 8 10 31 - 28 41\n9 Radnik 29 10 6 13 32 - 49 36\n10 Zemun 29 9 8 12 29 - 35 35\n11 Mladost 29 9 8 12 35 - 42 35\n12 OFK Bačka 29 8 6 15 29 - 51 30\n13 Mačva 29 8 4 17 29 - 46 28\n14 Borac 29 6 5 18 25 - 52 23\n15 Javor-Matis 29 6 4 19 23 - 47 22\n16 Rad 29 6 3 20 28 - 56 21


DA LI JE PORESKA REFORMA NEIZBEŽNA: Hoće li novi ministar finansija povećati PDV - Nira Press\nPočetna » DA LI JE PORESKA REFORMA NEIZBEŽNA: Hoće li novi ministar finansija povećati PDV\nPovećanje ovog nameta na potrošnju za dva odsto moglo bi da poveća prihode u kasi za oko 150 miliona evra. Uz 150 miliona evra koliko je Vlada namerila da uštedi do kraja godine to bi moglo da bude dovoljno da se održi zacrtani nivo minusa u kasi, ukoliko se situacija ne pogorša\nAko bi novi ministar finansija ispunio sva obećanja koja mogu da se čuju tokom izborne kampanje, Srbija bi krenula na siguran put ka grčkom scenariju, smatraju poreski stručnjaci. Bez obzira na to što se stranački kandidati utrkuju da najave koje će poreze smanjiti, posle Đurđevdana neki nameti će morati da se povećaju.\nJer, budžet puca po svim šavovima, pa je jaz između prihoda i rashoda u republičkoj kasi samo u prva dva meseca dostigao više od 37 milijardi dinara. Na nivou cele države posmatrano, on je nešto manji i iznosi 31 milijardu dinara. U svakom slučaju, to je daleko više nego što „zamrznuti aranžman” sa Međunarodnim monetarnim fondom dozvoljava i plan Ministarstva finansija predviđa. Prema dogovoru sa Fondom, budžetski deficit u prvom kvartalu ne sme da bude veći od 26 milijardi dinara. Uz to, tendencije su veoma loše i na to je nedavno upozorio i Fiskalni savet.\nPrema računici Fiskalnog saveta, da se ništa nije preduzelo, minus u kasi na kraju marta mogao je da dostigne 55 milijardi dinara, što je duplo više nego što zakon dozvoljava. Na sreću, Vlada je usvojila plan koji će omogućiti uštedu 15 milijardi dinara. Na žalost, to ipak neće biti dovoljno da manjak u kasi do kraja godine ne bude veći od 152 milijarde dinara, koliko je predviđeno Zakonom o budžetu. Zbog toga su, predlažu u Fiskalnom savetu, neophodne dodatne hitne mere. Nije tajna šta bi mogle da budu neke od njih. U svojim ranijim izveštajima članovi Fiskalnog saveta već su sugerisali da bi povećanje PDV-a moglo da bude jedno od rešenja. Ograđujući se da je na Vladi da predloži jasan plan kredibilnih mera, još prilikom analize budžeta za ovu godinu u ovoj instituciji su istakli kako će kreatori fiskalne politike morati da predlože i neke bolnije mere ukoliko privrednog rasta u ovoj godini ne bude. S obzirom na to da ove godine bruto domaći proizvod može da poraste za najviše 0,5 odsto, to znači da će se između prihoda i rashoda po tom osnovu javiti „rupa” od najmanje 30 milijardi.


Književnost je igra duše, a ne obaveza – Dejan Aleksić – Međunarodni beogradski sajam knjiga\nKnjiževnost je igra duše, a ne obaveza – Dejan Aleksić\nŠestog dana 63. Međunarodnog beogradskog sajma knjiga, u sali „Desanka Maksimović“, održana je tribina pod nazivom „Upoznaj svog pisca“, u kojoj su učestvovali autor knjiga za decu Dejan Aleksić i moderator Gordana Glavinić.\nTribinu su posetili učenici osnovne škole „Nikola Tesla“, sa kojima je pisac vodio razgovor o tome da li vole da idu u školu, da li im je literatura zanimljiva, ko je njihov omiljeni pisac.\nAleksić je naveo da ne piše za druge, već da zabavi sebe i zato što mu je važan razgovor sa detetom koje i dalje gaji u sebi. Ideje za pisanje dolaze mu iznenada, nema određeno vreme i mesto gde mora da piše i stvara. Istakao je i da voli da se igra rečima, što je pokazao čitajući stihove iz zbirke „Mali oglasi i još po nešto“. Pisac naglašava da je humor pored osnovnih potreba života jako važan, kao i potreba za igrom.\nNaglasio je da je važno imati perspektivu drugoga i da nam književnost može služiti da proširimo svoje vidike, da nas učini humanijim, a ne samo da služi za zabavu i razonodu.


U zaječarskoj Hitnoj službi bez povećanog broja intervencija | TV Istok\nDate: maj 02, 2018\nLekari Hitne službe u zaječarskom Domu zdravlja na sreću nisu imali povećan broj intervencija proteklog dana . Prema rečima dr Bojana Šarčevića, specijaliste Urgentne medicine građani su bili disciplinovani i ponašali se u skladu sa apelima lekara i predstavnika MUP-a. Za pomoć su se dežurnoj službi uglavnom javljali hronično oboleli, srčani bolesnici i asmatičari.\nZbog visokih temperatura u ovo doba godine doktor Šarčević apeluje na hronično obolele da se pridržavaju saveta lekara i redovno uzimaju propisanu terapiju.\nBalansirana ishrana i izbegavanje dužeg boravka na suncu ali i na mestima u prirodi gde trava nije pokošena samo su neki od saveta lekara kojih bi svi građani trebalo da se pridržavaju.\nUjedi krpelja uobičajena su pojava za ovo doba godine pa se građanima savetuje da ukoliko ga primete na svojoj ili koži deteta treba blagovremeno ukloniti ili obratiti se najbližoj ambulanti.\nPrevious : Zaječar: Najava rukometnih utakmica za vikend\nNext : Ustanovljen finansijski plan i program 52. Gitarijade u Zaječaru


Opština Bar kreirala mjere podrške privredi od blizu milion eura | Opština Bar\nOpština Bar kreirala je set mjera podrške privredi za prevazilaženje teškoća u poslovanju nastalih uslijed pandemije novog korona virusa, koje će imati pozitivne efekte na sve privredne subjekte i podstaći ekonomsku aktivnost u opštini u periodu ponovnog pokretanja rada svih djelatnosti.\nOvim mjerama i subvencijama Opština Bar pokazuje spremnost da podnese dio tereta i pruži podršku privrednim subjektima, te je na osnovu toga Skupštini Opštine Bar predložila niz zaključaka i mjera. Okvirno definisani efekti predloženih mjera i subvencija procijenjen je na blizu 1.000.000 eura.\nKreirane mjere podrazumijevaju oslobađanje plaćanja dijela jednog broja naknada, odlaganje izmirivanja obaveza na određeni period, dok se usvajanjem Odluke o lokalnim komunalnim taksama i Odluke o lokalnim administrativnim taksama, predlaže ukidanje određenih taksi, čime će privredni subjekti ostvariti značajne finansijske olakšice, te stvoriti pretpostavke da uredno servisiraju zarade zaposlenih i time sačuvaju radna mjesta.\nPored toga, Opština Bar će u cilju pružanja podrške privredi, preduzetnicima, poljoprivrednim proizvođačima, malim i srednjim preduzećima, novim biznis idejama koje za cilj imaju otvaranje novih radnih mjesta, u prvoj polovini 2020. dodatno podržati te oblasti putem direktnih finansijskih podsticaja. Za podršku razvoju poljoprivrede i ruralnog razvoja biće plasirano 150.000,00€, kao podrška preduzetništvu biće opredjeljena bespovratna finansijska sredstva od 150.000,00€, a za najbolje biznis ideje u oblasti ženskog preduzetništva 35.000.00€.\nMeđu mjerama koje predstavljaju smanjenje budžetske potrošnje i solidarnost u nastaloj situaciji ostvarivanja manjih prihoda, a time i slabijeg punjenja budžeta, predviđeno je smanjenje zarada zaposlenima u javnom sektoru u kategorijama A i B zaposlenih za maj i jun 2020. godine.\nMjere koje je Opština Bar predložila Skupštini opštine Bar su:\nUmanjenje za dodatnih 10% naknade za komunalno opremanje građevinskog zemljišta na osnovu ugovora zaključenog u 2020. godini, koja je saglasno Odluci o naknadi za komunalno opremanje građevinskog zemljišta, u slučaju jednokratnog plaćanja, već umanjena za 20%\nUmanjenje za 50% zakupa zemljišta na kojem Opština Bar ima pravo svojine ili raspolaganja, a koje je određeno za postavljanje privremenog objekta namijenjenog za turizam ili ugostiteljstvo, i to na način što će ugovor o zakupu za privremeni ugostiteljski objekat umjesto na dosadašnjih 12, biti zaključen na 6 mjeseci, dok će za ugostiteljsku terasu, ugovor umjesto na 6, biti zaključen na 3 mjeseca. Uslov je da su izmirene sve obaveze po ovom osnovu iz prethodnih godina.\nUmanjenje za 50% lokalne komunalne takse za korišćenje prostora na javnim površinama za 2020. godinu za postavljanje privremenog ugostiteljskog objekta i ugostiteljske terase, na način što se previđa naplata takse za privremene ugostiteljske objekte umjesto za dosadašnjih 12 mjeseci, za 6 mjeseci, a za ugostiteljske terase umjesto dosadašnjih 6 mjeseci, za 3 mjeseca. Uslov je da su izmirene sve obaveze po osnovu zakupa zemljišta iz prethodnih godina i blagovremeno podnijet zahtjev za zakup zemljišta za 2020. godinu, te da takseni obveznik nema dug po osnovu predmetne komunalne takse.\nOslobađanje taksenih obveznika plaćanja lokalne komunalne takse za korišćenje auto-taksi stajališta po auto-taksi vozilu za koje posjeduju izvod iz licence za 2020. godinu\nOslobađanje plaćanja prireza porezu na dohodak fizičkih lica na period od godinu dana poslodavaca koji evidentiraju nove zaposlene, koji su bili na evidenciji Zavoda za zapošljavanje Crne Gore kao nezaposleni na dan 1. aprila 2020. godine\nOdlaganje plaćanja prireza porezu na dohodak fizičkih lica na teritoriji opštine Bar, za obaveze nastale po ovom osnovu od 1. marta 2020. godine, dok traju mjere NKT-a, što će biti sinhronizovano sa dinamikom izmirenja poreza na dohodak fizičkih lica. Uslov je da obveznik prireza porezu nema dug po ovom osnovu.\nOslobađanje taksenih obveznika plaćanja lokalne komunalne takse za korišćenje prostora na javnim površinama za postavljanje privremenih objekata namijenjenih za reklamiranje, oglašavanje i pružanje informacija, korišćenje oglasnog i reklamnog panoa, bilborda i drugih reklama, za period od 90 dana, tj. za mjesece april, maj i jun 2020. godine. Uslov je da takseni obveznik nema dug po ovom osnovu.\nOslobađanje plaćanja članskog doprinosa Turističkoj organizaciji Opštine Bar obveznika kojima je mjerama Vlade Crne Gore zabranjen rad, za period trajanja mjera Vlade. Uslov je da obveznik članskog doprinosa nema dug po ovom osnovu.\nOslobađanje plaćanja godišnje naknade za korišćenje komercijalnih objekata kojima je omogućen pristup sa opštinskog puta, obveznika kojima je mjerama Vlade Crne Gore zabranjen rad, za period trajanja mjera Vlade. Uslov je da obveznik nema duga po ovom osnovu.


Povjerenstvo za sigurnost Zastupničkog doma Parlamenta Federacije BiH zatražilo je od federalne Vlade da ispita mogućnost raskidanja ugovora sa poduzećem “Srebrena malina”, koje je uvezlo sporne respiratore iz Kine, te razrješenje direktora Federalne uprave civilne zaštite Fahrudina Solaka.\nRazmatrajući slučaj “respiratori”, Povjerenstvo je usvojilo 12 zaključaka, među kojima i zaključak da je Federalna uprava civilne zaštite stvorila obligacioni odnos sa podduzećem “Srebrena malina” Fikreta Hodžića u trenutku kada je imala informaciju da to društvo nema dozvolu Agencije za promet medicinskim sredstvima.\nOcijenjeno je da se Federalna uprava civilne zaštite nije ponašala sa pozornošću dobrog gospodarstvenika i stručnjaka kao učesnik obligacionog odnosa sukladno Zakonu o obligacionim odnosima i da nije provjerila profesionalnu sposobnost “Srebrene maline” za sklapanje ugovora u vrijednosti od 10,5 milijuna KM za nabavku respiratora.\nPovjerenstvo je navelo da je Federalna uprava civilne zaštite propustila da osigura adekvatnu garanciju da će “Srebrena malina” ispoštovati ugovorne obveze.\nPovjerenstvo je predložilo da Parlament FBiH od Vlade zahtijeva razrješenje ravnatelja Federalne uprave civilne zaštite Fahrudina Solaka i da se žurno pripremi zakonska regulativa kojim bi Federalna uprava civilne zaštite bila u nadležnosti MUP-a FBiH.\nTags #Fahrudin Solak #parlament FBiH #Respiratori #Srebrena Malina


Vesti iz BCBP, Direktorka BCBP prenela iskustvo učešća OCD u reformi sektora bezbednosti u Jermeniji\nVaša lokacija / Beogradski centar za bezbednosnu politiku / Aktivnosti / Vesti iz BCBP / Direktorka BCBP prenela iskustvo učešća OCD u ... /\nDirektorka BCBP prenela iskustvo učešća OCD u reformi sektora bezbednosti u Jermeniji\nDatum: 09. novembar 2016.\nUloga civilnog društva u reformi sektora bezbednosti bila je tema radionice koju je direktorka BCBP Sonje Stojanović Gajić održala 9. novembra 2016. u okviru regionalne obuke „Reforma sektora bezbednosti - od teorije do prakse“ u organizaciji Kancelarije OEBS u Jermeniji.\nOna je učesnicima iz Jermenije i Gruzije ukazala na prednosti i poteškoće uključivanja organizacija civilnog društva u reformu sektora bezbednosti kroz primere sa Zapadnog Balkana i studiju slučaja BCBP.\n„Za održivost reforme sektora bezbednosti u društvima koja se demokratizuju ili oporavljaju od konflikata, neophodno je da pored tradicionalnih vladinih institucija (vojske, policije itd.) budu uključeno i građansko društvo. Građansko društvo može da pomogne kroz identifikovanje i formulisanje bezbednosnih potreba građana i građanki, pružanje usluga (npr. obuka, besplatne pravne pomoći), nadzor rada institucija bezbednosti i razvijanje demokratske kulture dijaloga o pitanjima bezbednosti oko kojih postoje podele unutar jednog društva. Za kvalitetan doprinos reformi, potrebno je razvitii specijalizovana znanja o bezbednosnim temama i nadzoru unutar građanskog društva, kao i poverenje sa državnim institucijama” istakla je Stojanović Gajić.\nTokom treninga, učesnici su ocenjivali u kojim oblastima jermenske OCD najviše doprinose reformi sektora bezbednosti, koje su prepreke u okruženju, i šta institucije i OCD mogu da urade da poboljšaju dijalog i konsultacije na konkretnim reformama sektora bezbednosti. Na osnovu rezultata iz praktičnih vežbi, Sonja je moderirala dijalog između predstavnika bezbednosnih institucija Jermenije i lokalnih organizacija civilnog društva angažovanih na zaštiti ljudskih prava, posebno prava vojnika na služenju vojnog roka, reformi policije, odbane i zatvorskog sistema. Kao i u drugim zemljama u kojima je do sada BCBP bio angažovana na slične teme (Zapadni Balkan, Egipat, Palestina), pokazalo se da je najteži izazov negovati dijalog oko viđenja reforme sektora bezbednosti oko kojih postoji neslaganje između OCD i državnih institucija.\nObuka je za cilj imala predstavljanje koncepta i evolucije reforme sektora bezbednosti, kategorisanje ključnih političkih okvira i aktera uključenih u ovaj proces, ali i na koji način organizacije civilnog društva mogu dopirneti efikasnijoj reformi. Skup je organizavala Kancelarija OEBS u Jermeniji, u partnerstvu sa Ministarstvom odbrane i sporta Austrije, ISSAT i BCBP.\nNa skupu su učestvovali visoki zvaničnici iz Jermenije i Gruzije, predstavnici organizacija civilnog društva, kao i gosti iz međunarodnih organizacija.\nPovezane teme:Sonja Stojanović Gajić, reforma sektora bezbednosti, ocd, organizacije civillnog društva, radionica, trening, Jermenija


pink.rs | Hrkalović: Srbija nastavlja da radi na regionalnoj bezbednosti\nHrkalović: Srbija nastavlja da radi na regionalnoj bezbednosti\nDržavni sekretar Ministarstva unutrašnjih poslova Dijana Hrkalović poručila je danas na Međunarodnom forumu o unutrašnjoj bezbednosti u Izraelu, da je Republika Srbija kao centralna zemlja Balkana svesna svoje pozicije i uloge, i da će nastavi da gradi kapacitete kako bi osigurala regionalnu bezbednost i efikasnu borbu protiv terorizma.\n- Region Zapadnog Balkana predstavlja značajan prostor za regrutovanje članova Islamske države koji se bore u ratovima u Siriji i Iraku. Prema podacima Evropola oko 800 terorista sa prostora Zapadnog Balkana do sada se pridružilo borbama na Bliskom istoku. Od toga, najveći deo boraca Islamske države dolazi iz Bosne i Hercegovine i sa teritorije Kosova i Metohije - navela je Hrkalović.\nOna je istakla da poseban izazov za Republiku Srbiju predstavlja složena bezbednosna situacija na teritoriji Kosova i Metohije, koja je poznata po značajnom broju ekstremista povezanih sa Islamskom državom i drugim terorističkim organizacijama.\n- Ministarstvo unutrašnjih poslova Republike Srbije ulaže značajne napore u borbi protiv terorizma. Naš fokus je na ranom otkrivanju lica koja žele da se priključe terorističkim organizacijama u stranim državama, kao i na aktivnostima osoba koje su se vratile u Srbiju. U Srbiji je do sada zbog učestvovanja u terorističkim organizacijama na stranim ratištima prvostepeno osuđeno sedam lica na ukupnu kaznu zatvora od skoro 70 godina. Naš cilj je jasan i podrazumeva smanjenje propagiranja radikalnih ideologija i sprečavanje regrutacije potencijalnih terorista i presecanje kanala finansiranja i komunikacije - navela je Hrkalović.\nOna je podsetila da je Srbija Akcionim planom Nacionalne strategije za sprečavanje i borbu protiv terorizma predvidela više strategijskih ciljeva.\n- U borbi protiv terorizma treba posvetiti pažnju sprečavanju i suzbijanju nasilnog ekstremizma i radikalizacije koji ka njemu vode i zato je neophodno uložiti maksimalne napore u njihovu prevenciju, posebno kada su u pitanju mladi i razumevanje izazova sa kojima se suočavaju. Posebnu pažnju treba usmeriti na prevenciju radikalizacije mladih preko interneta, odnosno na praćenje i uklanjanje onlajn sadržaja koji promovišu terorizam i nasilje - rekla je Hrkalović.\nOna je istakla i da važan segment u prevenciji predstavlja i koncept rada policije u zajednici, kome je u fokusu uspostavljanje partnerstva i poverenja između policije i građana.


Čavić: RS čeka još jedna teška godina, jer je vodi nekompetentna vlast - Klix.ba\nBiH Čavić: RS čeka još jedna teška godina, jer je vodi nekompetentna vlast\nČavić: RS čeka još jedna teška godina, jer je vodi nekompetentna vlast\n2.1.2015. u 13:09\nRepublika Srpska (RS) je prošle godine više od tri mjeseca finansirala obaveze prema budžetskim korisnicima iz kredita, a manje od devet mjeseci iz vlastitih prihoda - izjavio je za Agenciju Fena predsjednik Narodnog demokratskog pokreta (NDP) Dragan Čavić.\nČavić je istakao da je RS ušla u veoma tešku godinu, koja će biti još teža jer je "vodi nekompetentna i iskompromitovana vlast". Smatra da je 2014. u RS-u bila godina višestrukih deficita.\n"Prošle godine je u RS bilo više od 600 miliona KM novih kreditnih zaduženja", ukazao je Čavić.\nIstiče i da su proteklu godinu u RS-u obilježile dvije velike bankarske afere.\n"Na početku godine bila je to propast Balkan Investment Banke, dokapitalizacija i spašavanje te njeno preimenovanje u Banku Srpske iako je u toj banci i dalje velika finansijska "provalija". Kraj godine obilježila je propast Bobar banke", naveo je on ističući da su u te dvije banke oštećeni građani, javna preduzeća, razne firme i indirektno budžet, u iznosu od oko 400 miliona KM.\nMeđutim, na sve to, upozorava, nije bilo reakcije nadlaženih istražnih organa, ali i na još neke afere, što pokazuje "opći ambijent u RS, gdje institucije služe da prikrivaju ono što rade njihovi partijski prijatelji, kolege i šefovi, a bave se opozicijom nazivajući ih na najgori način razno-raznim ružnim imenima".\nLider NDP-a smatra da je aktulena vlast u RS-u u 2014. pokazala da nema "nimalo vizije šta i kako dalje".\n"Njihova politika je u pravilu isključivo potrošnja i zaduženje", rekao je on.\nI izbori u oktobru su, kaže, pokazali da koalicija SNSD-DNS i SP nema većina, jer su zajedno ostvarili svega 38 mandata, što nije bilo dovoljno za skupštinsku većinu.\n"Morali su da se pojačaju s poslanicima iz Napredne Srpske, Srpske radikalne stranke, i jednim iz Šešeljevih radikala, a uz to su morali da "kupe" dva poslanika, da bi napravili komotniju većinu kako im ne bi "škripalo" u svakom trenutku funkcionisanje Narodne skupštine. Taj truli kompromis je rezultirao lošim sastavom Vlade, koja je u svom kapacitetu potpuno nesposobna da bilo šta korisno uradi", rekao je Čavić ističući da je stoga RS ušla u još jednu tešku godinu.\nU ovoj godini će, kaže, opozicija biti posebno na udaru vlasti.\n"Odnos vlasti prema opoziciji, posebno nakon promjena u MUPRS-u, usmjeriće se u pokušaj da se stvori ambijent u kojem bi opozicija bila kriva za što ne valja i što je lopovsko, a devet godina njihove vladavine će biti okvalifikovano kao vrijeme u kojem je sve cvjetalo, a nažalost, nije tako", tvrdi on.\nProteklu godinu je, kaže, obilježio i "nevjerovatan pritisak na medije".\n"Javni servis u RS-u je potpuno u rukama vladajuće strukture..., a ostali štampani mediji su očigledno u funkciji iste te politike", rekao je on.\nČavić je ocijenio pozitivnim to što će Savez za promjene učestvovati u formiranju nove vlasti na nivou BiH "koja će poboljšati ekonomsko stanje u BiH".\n"Vjerujem da ćemo u naredne četiri godine pokazati da imamo dovoljno kapaciteta da u saradnji s Evropskom komisijom ubrzamo procese koji su godinama stajali i da oni budu u funkciji poboljšanja ekonomsko-socijalnog stanja svih u ovoj zemlji", precizirao je on.\nOčekuje da će Vijeće ministara BiH biti konstituirano do kraja januara ili eventualno polovinom februara te da rad te institucije bude mnogo efikasniji nego dosadašnji.\nDefinisanjem sistema koordinacije u ovoj godini bi se, kaže, moglo aktivno raditi na povlačenju sredstava iz IPA fondova za razvojne projekte u BiH.\n"Vjerujem da postoji kapacitet i da će svi ljudi koji čine koaliciju na nivou BiH razumijeti da politička pažnja treba da bude usmjerena upravo na te teme", rekao je u razgovoru za Agenciju Fena predsjednik NDP-a Dragan Čavić.


Vesti online / Srpski informativni portal / Vučić u Kini: Šta je zamolio Li Kećijanga?\nVučić u Kini: Šta je zamolio Li Kećijanga?\nPremijeri Srbije i Kine: Aleksandar Vučić i Li Kećijang\n- Cenimo što tako ozbiljno posmatrate odnos sa Kinom. Srbija i Kina su prijatelji koji se oslanjaju i veruju jedni drugima. Mnoge druge zemlje primećuju da Srbija i Kina imaju specijalne veze i žele da dostignu taj nivo u svojim odnosima - istakao je premijer Li.\n- Inicijativa "Jedan pojas, jedan put" danas je u savremenom svetu najznačajnije mesto za rešavanje ne samo problema putne, železničke i aerodromske infrastrukture, već put kojim se rešava odnos mira i budućnosti, gde drugačiji narodi, druge religije, mogu da se razumeju i da žive zajedno - rekao je Vučić.\n* Dočekan kao Tito: Premijer Aleksandar Vučić posetio železaru Hestil u Tangšangu!\n* Kina prodire u Evropu - gde je tu Srbija?\nOn je dodao da je Srbija sa velikom radošću prihvatila učešće u tom projektu, ukazao da smo do sada mnogo uradili i da smo veoma zahvalni za sve što je premijer Kine učinio po pitanju Železare Smederevo.\nNaglasio je i da su gotovo svi projekti, koje je Srbija potpisala u poslednjih godinu dana, projekti potpisani sa kineskim kompanijama.\nVučić je pozvao Kećianga da u decembru, tokom boravka u Mađarskoj na sastanku zemalja centralne i istočne Evrope "16+1", dođe na granicu Srbije i Mađarske i da sa mađarskim premijerom Viktorom Orbanom otvori radove na jednoj od ključnih putnih komunikacija - pruge Beograd - Budimpešta.\n- U potpunosti smo uključeni u ovu inicijativu. Za velike deonice puteva ka Crnoj Gori potpisani su memorandumi, a uskoro će biti potpisani i ugovori. Srbija više nema finansijskih problema - poručio je Vučić i dodao da je Srbija čelični prijatelj Kine.\nKineski premijer je naglasio da je srpska strana veoma brzo napredovala u pripremnim radovima oko brze pruge od Beograda do Budimpešte i zahvalio Vučiću na pozivu da prisustvuje početku radova.\n- Nadam se da će naša saradnja doneti i ekonomsku dobit narodima naših država. Nadam se da možemo da proširimo oblasti saradnje. Do sada smo imali uspeha u svemu što smo zajedno radili - rekao je on.\nKada je reč o direktnoj liniji, prema njegovim rečima, to je sada moguće, jer je naša saradnja jača, tržišta su razvijenija i razmena ljudi je veća, tako da bi taj let bio veoma koristan.\nLi je naglasio da posle pobede premijera Vučića na predsedničkim izborima očekuje još intenzivniju saradnju dveju zemalja. Posetu Kini premijer Vučić završava susretom sa predsednikom Si Đinpingom.


U opremljenu Zelenu zonu doveli prljavu tehnologiju a sad opet prave otkupni centar za poljoprivredne proizvode\nIzvor: JUGpress.com, 21.Okt.2021, 18:57\nMinistar poljoprivrede, šumarstva i vodoprivrede Branislav Nedimović sa gradonačelnikom Leskovca Goranom Cvetanovićem posetio je poljoprivrednike u Svircu, gde su razgovarali o pokretanju otkupljivačkog centra za paradajz i papriku. Gradonačelnik Cvetanović je naglasio da je kontakt sa poljoprivrednim proizvođačima konstantan i ne održava se samo u jeku problema.\n„Osnovna stvar je rešenje mosta u Turekovcu, čije oštećenje onemogućava normalnu komunikaciju i kretanje ljudi iz tog kraja. Tema je i most u Jelašnici, i verujemo da taj problem možemo rešiti preko JVP „Srbijavode“ jer je investicija vredna oko 24 miliona dinara. Pored...\nJužneVesti.com: Nedimović u Leskovcu obećao gradnju distributivnog centra, vodovoda i rekonstrukciju mostova


Univerzitet u Beogradu, Elektrotehnički fakultet - Telekom Srbija otvora poziv za obavljanje obavezne stručne prakse\nTelekom Srbija otvora poziv za obavljanje obavezne stručne prakse\nObaveštavamo vas da je kompanija Telekom Srbija otvorila poziv za obavljanje obavezne stručne prakse za studente Univerziteta u Beogradu tokom 2017. godine.\nRealizacija obavezne stručne prakse će se, na osnovu potpisanog Ugovora o saradnji između kompanije Telekom Srbija i Univerziteta u Beogradu, obaviti preko Univerzitetskog centra za razvoj karijere i savetovanje studenata.\nPredviđeno je da tokom 2017. godine bude organizovana praksa za oko 70 studenata završnih godina prvog stepena studija Elektrotehničkog fakulteta, koji imaju prosek studija iznad 8,00.\nZa studente Elektrotehničkog fakulteta otvoreno je najviše mesta, i to prevashodno za studente na modulima Telekomunikacije i informacione tehnologije, Računarska tehnika i informatika i Elektronika, kao i studijskom programu Softversko inženjerstvo.\nStudenti ovih modula/studijskih programa će imati priliku da obave stručnu praksu u nekoj od sledećih direkcija, odnosno službi u okviru kompanije kao što su :\nDirekcija za tehniku (za studente modula Telekomunikacije i informacione tehnologije)\nDirekcija za IT podršku i ICT servise (za studente modula Računarska tehnika i informatika i Softverskog inženjerstva)\nDirekcija za privatne korisnike (za studente na modulima Telekomunikacije i informacione tehnologije, Elektronika i Računarska tehnika i informatika, kao i studijskom programu Softversko inženjerstvo\nDirekcija za poslovne korisnika (za studente na modulima Telekomunikacije i informacione tehnologije, Elektronika i Računarska tehnika i informatika, kao i studijskom programu Softversko inženjerstvo)\nPredviđeno trajanje prakse je do mesec dana, a početak prakse biće definisan u dogovoru mentora i studenta. Obavezna stručna praksa se obavlja na osnovu utvrđenog nastavnog plana i programa, a za svakog studenta na praksi biće obezbeđena mentorska podrška.\nPrijavljivanje se obavlja elektronskim putem do 5. marta 2017. godine preko portala Univerzitetskog centra za razvoj karijere www.studentskapraksa.com gde će se prikupljati prijave i obaviti selekcija kandidata.


Smanjena aktivnost robno-berzanskih učesnika i pad cena su dešavanja koja su aktuelna na tržišnoj sceni primarnih poljoprivrednih proizvoda na “Produktnoj berzi”.\n2021-12-12 22:10:46 0\nBERZA: Pšenica dostigla 33,20 dinara cenom obara rekord\n2021-11-20 17:51:22 0\nBERZA: Ova nedelja je bila nedelja suncokreta\nNa novosadskoj „Produktnoj berzi“ prvi ugovori za suncokret novog roda sa promptnom isporukom i rast cena primarnih poljoprivrednih proizvoda, obeležili su nedelju za nama na organizovanom robno-berzanskom tržištu.\n2021-08-27 14:27:21 0\nBERZA: Ove nedelje zabeležen rast cena pšenice i kukuruza\nNa novosadskoj „Produktnoj berzi“ rast cena pšenice i kukuruza karakteristike su koje su aktuelne na tržišnoj sceni primarnih poljoprivrednih proizvoda u protekloj nedelji.\n2021-08-20 13:42:01 0\nBERZA: Porasla potražnja i cene pšenice\nNa novosadskoj „Produktnoj berzi“ nije bilo značajnijh cenovnih oscilacija kukuruza i soje, dok je krajem nedelje porasla potražnja i cene pšenice.\n2021-08-14 01:35:17 0\nBERZA: Cene primarnih poljoprivrednih proizvoda skoro na istom nivou\nSlaba aktivnost izvoznika zadržala je cene primarnih poljoprivrednih proizvoda skoro na istom nivou.\n2021-03-19 16:05:32 0\nBERZA: Rast cena kukuruza i soje se nastavlja\nNa novosadskoj Produktnoj berzi soja je nastavila da beleži svoje maksimume treću nedelju za redom.\n2021-03-12 15:37:08 0


Evropski parlament usvojio sedmogodišnji budžet\nTanjug 16. decembra 2020. 23:18\nBRISEL – Evropski parlament je većinom glasova danas usvojio sedmogodišnmji budžet, odnosno Višegodišnji finansijski okvir (VFO) za period od 2021. do 2027. godine u iznosu od 1.074 milijarde evra.\nZajedno s instrumentom za oporavak privrede od posledica pandemije kovida-19, koji iznosi 750 milijardi evra, ukupni paket doseže 1.824 milijarde evra, navodi Hina.\nEvropski parlament nema ulogu u donošenju instrumenta za oporavak, jer je reč o vanrednoj meri, koju su dogovorile zemlje članice i zbog toga se ne traži glasanje u Parlamentu.\nUsvajanjem VFO sada je otvoren put za donošenje budžeta EU za sledeću godinu, što će se takođe dogoditi na tekućoj plenarnoj sednici Parlamenta.\nUredba o VFO-u donosi se jednoglasnom odlukom Saveta EU, dok Evropski parlament daje saglasnost ili pristanak, što znači da može prihvatiti ili odbaciti odluku Saveta, ali je ne može menjati.\nZa odluku je glasalo 548 poslanika, 81 ih je bilo protiv, a 66 uzdržanih.\n„Današnjim glasanjem Evropski parlament je usvojio evropski budžet za sledećih sedam godina“, izjavio je predsednik Evropskog parlamenta David Sasoli, nazvavši ga „istorijskim budžetom za istorijski trenutak“.\nInstrument za oporavak težak 750 milijardi Sasoli naziva „evropskim Maršalovim planom“.\n„Ovim glasanjem evropski Maršalov plan može da počne i pomogne da se izvučemo iz dramatične krize izazvane kovidom-19 i postavi temelje za novi početak: zeleniju i pravedniju Evropu. Prvi put u istoriji naše Unije osigurali smo da su sredstva evuropskog budžeta uslovljena poštovanjem vladavine prava i demokratije širom Evrope,“ rekao je Sasoli, najavljujući da je sledeći korak uvođenje poreza za internet divove i poreza na finansijske transakcije.\nEvropski parlament je u sredu takođe izglasao uredbu o mehanizmu uslovljenosti vladavinom prava, zbog koje su Mađarska i Poljska nekoliko sedmica blokirale ceo budžetski paket.\nUredbu je u utorak donelo i Savet EU, i sada su ispunjeni uslovi da stupi na snagu 1. januara 2021.\nMađarsko-poljski veto na budžetski paket uklonjen je nakon što je nemačko predsedništvo postiglo kompromis s te dve zemlje, prema kojem se mehanizam o uslovljenosti vladavinom prava neće primenjivati dok se o njegovoj zakonitosti ne oglasi Sud EU.\nNakon što Mađarska i Poljska podnesu zahtev za ispitivanje zakonitosti, što će se sigurno dogoditi, Sudu će možda biti potrebno do dve godine da se o tome izjasni.\nUredbu o mehanizmu uslovljenosti Savet može doneti kvalifikovanom većinom, dakle i bez podrške svih zemalja članica, ali su Mađarska i Poljska pretile blokadom celog budžetskog paketa, pa je tek kompromisnom interpretativnom izjavom rešena blokada.\nBil Gejts upozorio na „vakcinaški nacionalizam“\nLondon: Konstantno ćemo razmatrati eventualne sankcije Rusi


ZAVERA SE OSTVARUJE? Bivši Britanski Premijer Pozvao Na Formiranje Svetske Vlade\nBivši britanski premijer Gordon Braun pozvao je svetske lidere da formiraju privremenu globalnu vladu koja bi se bavila rešavanjem dvostruke, zdravstvene i ekonomske krize, prouzrokovane pandemijom novog virusa korona.\n„To nije nešto što se može rešiti u jednoj zemlji. Mora da postoji koordinisan globalni odgovor“, poručio je Braun, koji je bio u centru zbivanja 2008. za vreme velike ekonomske krize.\nBraun smatra da je sada neophodno oformiti operativnu grupu koja bi uključila svetske lidere, zdravstvene stručnjake i šefove međunarodnih organizacija koji bi imali izvršna ovlašćenja, preneo je „Gardijan“.\nTrenutna kriza, prema oceni Brauna, razlikuje se od svetske ekonomske krize 2008. godine.©\n„To je bio ekonomski problem koji je imao ekonomske uzroke i ekonomsko rešenje. Sada je u pitanju pre svega hitna medicinska situacija i mora se zajednički delovati da bi se to rešilo, ali što više intervenišete u toj oblasti, to više dovodite ekonomiju u rizik“, rekao je Braun.\nPredložena operativna grupa bi se protiv krize borila na dva fronta, rekao je Braun i u tom kontekstu naveo neophodnost koordinisanih napora da se pronađe vakcina, organizuje proizvodnja i spreči profiterstvo.\nBraun smatra da bi Svetska banka i Međunarodni monetarni fond trebalo da imaju veću finansijsku moć da bi se izborili sa efektima krize na zemlje sa niskim i srednjim dohotkom.\nPrethodni tekstALEKSANDAR VUČIĆ NA KONFERENCIJI: ”Ne treba ljude razlikovati po veri i naciji”\nSledeći tekstPRETE IZLASKOM IZ EU: ”To nije unija, nego leglo zmija i šakala”


Prolećni virtuelni spektakl – Webiz konferencija 8. i 9. aprila – online-news.rs\nNIJE OVO MAURICIJUS! Orlić Đilasu: Svaki uspeh Srbije danas čini kontrast u odnosu na vreme tajkuna i lopova dodatno jačim\nČISTKA U FSS! Velike promene, evo ko odlazi!\nČekaju 15 godina: Dragačevski "Skadar na Bojani" uskoro završen?\nSolskjer: Kavani ne zna gde e igrati sledee sezone\nRestoran i neuspeo trik sa dve dame: Kako su Holanani prodali Kostia tutgartu\nSahrana voljenog predsednika krenula po zlu: U stampedu stradalo 45 osoba VIDEO\nFAJZER STIGAO ČAMCEM OBALSKE STRAŽE! Počela vakcinacija na Svetoj Gori!\nHome > Ekonomija > Prolećni virtuelni spektakl – Webiz konferencija 8. i 9. aprila\nReal bolji od Olimpijakosa za korak bliže plej-ofu\nMARIJA KULIĆ JECA I PLAČE “Miljani sam poslala perike da ne ide ćelava, ljudi kažu da je za bolnicu…”, a onda otkrila da su joj pronašli još jedan tumor\nMekdonalds se posle 8 godina vraa u Makedoniju?\n9 априла, 2021 16\nVenanice ekaju mlade od 2019: “Na ivici smo zatvaranja” VIDEO\n26 марта, 2021 18\nKategorije Изабери категорију Automobili (159) Ekonomija (619) Kultura (312) Putovanja (139) Sport (3.117) Fudbal (918) Košarka (280) Odbojka (6) Rukomet (17) Tenis (186) Vaterpolo (7) Tehnika (129) Vesti (1.840) Zdravlje (273) Život (1.840)


Počinje plejof za odbojkašice - Spartak večeras dočekuje MD iz Zrenjanina | (Vesti - 16. 03. 2016) Subotica.com\nLigaški deo ŽOK "Spartak" je završio na 4. poziciji i na osnovu plasmana u četvrtfinalu dočekuje zrenjaninski MD. Prvi od potencijalna tri meča igra se večeras u subotičkoj Hali sportova, naredni tri dana kasnije, a ukoliko dođe i do trećeg Spartak će imati prednost domaćeg terena.\nOdbojkašice Spartaka ugostiće večeras od 19 časova ekipu MD iz Zrenjanina u prvom meču četvrtfinala Super lige Srbije, tzv. plejofu. Ove dve ekipe snage su odmerile predhodnog vikenda u Hali sportova, kada su plave golubice nakon velike borbe trijumfovale u u pet setova sa 3:2.\nZrenjaninke su se na poslednjem susretu pokazale kao izuzetno ozbiljan protivnik koje predvode odlični korektori Sekulić i Stojković. Sa druge strane terena, plave golubice imaju u svojim redovima igračice koje učestvuju u završnici prvenstva poslednjih godina, i upravo iskustvo i prednost domaćeg terena daju za pravo Spartaku ulogu favorita.\nPored ove dve ekipe u četvrtfinale parove čine: Vizura – Crvena zvezda, Jedinstvo – Dinamo i TENT – Železničar. Drugi meč između Spartaka i MD na programu je u subotu 19. marta a četvrtfinalna serija se igra na dve pobede. Spartak kao bolje plasirana ekipa na kraju ligaškog dela ima prednost domaćeg terena.


GISDATA isporučuje GIS tehnološku platformu za celokupni katastar Srbije\nGISDATA isporučuje GIS tehnološku platformu za celokupni katastar Srbije – Personal magazin\nU okviru projekta reforme upravljanja zemljištem i nekretninama Republike Srbije, GISDATA je izabrana nakon višegodišnje evaluacije, te već isporučuje veći deo vodeće GIS tehnološke platforme. GISDATA Grupa (www.GISDATA.com) objavljuje da…\nU okviru projekta reforme upravljanja zemljištem i nekretninama Republike Srbije, GISDATA je izabrana nakon višegodišnje evaluacije, te već isporučuje veći deo vodeće GIS tehnološke platforme.\nGISDATA Grupa (www.GISDATA.com) objavljuje da je njena operativna kompanija GISDATA Beograd, sredinom decembra ove godine potpisala ugovor sa RGZ – Republičkim Geodetskim Zavodom Republike Srbije (www.rgz.gov.rs), te isporučuje i pušta u rad jednu od većih evropskih konfiguracija GIS tehnološke platforme za rad državnih uprava za katatastar i geodeziju.\nOva konfiguracija podržavaće rad svih deset RGZ regionalnih centara sa preko 100 lokalnih kancelarija, kao i središnje kancelarije RGZ-a za vođenje katastra nekretnina Republike Srbije te dodatnih geodetskih baza podataka. GISDATA Beograd izabrana je nakon višegodišnje evaluacije koja je prethodila potpisivanju ugovora u skladu sa procedurama Svetske Banke, u okviru projekta reforme upravljanja zemljištem i nekretninama Republike Srbije.\nOvaj ugovor predstavlja krunu saradnje RGZ-a i Gisdate Beograd; naime, do sada je već kroz pređašnju saradnju, do 2006. godine, isporučen ArcGIS softver sa oko 80 radnih mesta za editovanje prostornih podataka. Izrada same evaluacije načina širenja daljnje obrade trajala je više od tri godine. Ovim projektom broj radnih mesta za napredno geodetsko editovanje RGZ podataka višestruko je povećan – istovremeno sprovođenje grafičkih promena katastra moguće je na 315 radnih mesta, što po proceni pokriva sadašnje potrebe Zavoda.\nUz to, 11 isporučenih serverskih konfiguracija omogućiće istovremeni pogled u stanje katastra hiljadama korisnika unutar RGZ-a, kao i pristup katastarskim informacijama institucionalnim korisnicima i građanima van Zavoda. GISDATA Beograd kroz ugovor isporučuje svetski vodeće GIS tehnološke platforme ArcGIS server i ArcGIS Desktop (verzija ArcGIS Editor), te školovanje, tehničko održavanje i podršku RGZ-u za ArcGIS tehnološku platformu do 31. decembra 2013. godine. Ovaj ugovor je samo deo ukupne integracije sistema katastra i zemljišnih knjiga u jedinstven katastar nekretnina u Srbiji, a nosilac ukupne integracije i puštanja sistema u rad je veliki sistem integrator u Srbiji, “Siemens IT Solutions and Services d.o.o.” Beograd.\nTom prilikom, Goran Stepanović, direktor Gisdate Beograd, kazao je: “Katastar nekretnina, u nadležnosti RGZ-a, predstavlja jedan od najvažnijih informacijskih sistema na nacionalnom nivou. Ovaj sistem omogućuje čuvanje podataka svih nekretnina, ali i prava i obveza nad njima, u jedinstvenoj bazi podataka, te osigurava da se sve promene vrše po zakonom strogo utvrđenoj proceduri. Jedna od specifičnosti ovog sistema je ta da većina objekata, tj. nekretnina, ima jasno definisanu poziciju u prostoru, kao i da sistem mora strogo voditi računa o međusobnim prostornim odnosima ovih objekata. Iz tog razloga, katastar nekretnina predstavlja svuda u svetu jednu od najvažnijih primena GIS tehnologije, a moderan katastarski informacijski sistem ne može se ni zamisliti bez GIS-a kao jedne od osnovnih tehnoloških komponenti. Isporučena i podržana ArcGIS platforma predstavlja najšire korišćenu geoinformacijsku platformu u svetu, a svoju rasprostranjenost duguje upravo jedinstvenim mogućnostima ispunjenja najkompleksnijih funkcionalnih zahteva i mogućnostima integracije u svako standardno IT okruženje.”\nGISDATA isporučuje GIS tehnološku platformu za celokupni katastar Srbije was last modified: December 23rd, 2009 by Redakcija\nArcGISArcGIS EditorGISGISDATAGISDATA BeogradKatastar nekretninaRGZSiemensSoftverzemljišne knjige\nPlatforma Canon imageRUNNER ADVANCE dobila “BLI” priznanja za upotrebnu vrednost i mogućnosti skeniranja


Istinomer - Pravo nasilnika da viđa decu, ili pravo žene na život bez nasilja\nPočetna Članci Analize Analize Pravo nasilnika da viđa decu, ili pravo žene na život bez nasilja\nPoslednja dva ubistva dogodila su se u centrima za socijalni rad, a stradalo je i jedno dete. Sve ovo dovelo je do hitnih konsultacija predstavnika civilnog sektora i državnih institucija, koje su zajedno organizovale ”Ženska platforma za razvoj Srbije” i međunarodna organizacija ”UN WOMEN”.\n”Ovo što su nasilnici na pragu centara za socijalni rad ubili žene je ogromno upozorenje za institucije, dakle vi više niste brana, mi se vas ne bojimo, vi niste sistem, vi niste država”, započela je svoje izlaganje Marija Srdić iz Centra za podršku ženama. Njena koleginica Biljana Stepanov rekla je da se mreži organizacija u prošloj godini obratilo čak 12 hiljada žena širom Srbije za pomoć.\n”A mi i dalje, posle četiri godine zagovaranja, nemamo nacionalni SOS telefon”, zaključila je Stepanov.\nNeki od zaključaka nakon završenog sastanka jesu da iskorenjivanje nasilja prema ženama treba da postane prioritet nove Vlade, što mora imati direktan odraz u budžetu, donetim politikama i merama.\nLocirajući srž problema u izveštaju sa ovog skupa se navodi: jedan od ključnih problema u radu je to što institucije, a pre svega Centri za socijalni rad, štite porodicu, a ne ženu, odnosno svoj rad temelje na pravu nasilnika da viđa decu umesto na pravu deteta i žene da žive bez nasilja.\nU ponuđenom odgovoru na nasilje nedostaje osećaj urgentnosti, koordiniranosti i odgovornosti institucija u borbi protiv nasilja prema ženama\nZahtev ženskih pokreta jeste i uvođenje tzv. femicid review, odnosno detaljne analize svakog slučaja u kome se dogodilo ubistvo žene.\n”Odgovornost iako je zajednička u svakom konkretnom slučaju ima ime i prezime osobe koja je u tom slučaju postupala. Zahtev je vrlo jasan – za sve slučajeve u kojima imamo žrtve, mrtve žene i teško stradale porodice, mi želimo da se izgovori ko je, kada i zašto pogrešio i šta su sankcije”, kazala je Marija Srdić.\nJedan od zaključaka jeste i da sudovi treba da preispitaju sve nepravosnažne odluke o viđanju dece sa očevima koji su činili nasilje, kao i da se u Centrima za socijalni rad preispitaju svi slučajevi u kojima je prijavljeno nasilje i procene rizika u tim slučajevima, kako bi se obezbedila bezbednost žena i njihove dece u ovim slučajevima. Takođe, zahtev je i da se ispitaju da li su, i u kojoj meri, primenjene preporuke iz izveštaja Zaštitinika građana o propustima u radu insitutucija u 14 slučaja koju su se završili smrtnih ishodom kao i da se sa najvećom ozbijnošću pristupi pritužbama ženskih NVO u slučajevima nasilja prema ženama, koje su u međuvremenu podnošene Zaštitniku građana.\nSve zaključke možete pročitati na ovom linku.\nfemicidpolicijanasilje nad ženamanasilje nad decom


Dominantni Dejvis, Gudurić bez poena – Lejkersi ušli u seriju pobeda\nIzvor: B92, 30.Okt.2019, 09:51 (ažurirano 02.Apr.2020.)\nKošarkaši Los Anđeles Lejkersa savladali su na svom terenu Memfis Grizlise sa 120:91 i tako ostvarili treću zastopnu pobedu.\nLejkersima je ubedljiv trijumf u "Stejpls centru" doneo fantastični Entoni Dejvis, koji je za 30 minuta na terenu zabeležio čak 40 poena i 20 skokova, a dodao je i dve asistencije.\nPratili ga dobro i Lebron Džejms sa 23 poena, osam završnih dodavanja i dva skoka, a dvocifren >> Pročitaj celu vest na sajtu B92 << učinak imali su još Kentavius Koldvel-Poup (13p+6sk), Ajveri Bredli je ubacio 12, dok je Džaval Mekgi bio blizu dabl-dabla (10p+9sk).\nUsledila je rezultatska "klackalica" sve do sredine trećeg kvartala kada domaći na krilima Entonija Dejvisa prave neverovatnu seriju od 21:0, "lome" protivnika i na kraju dolaze do ubedljive pobede od 120:91.\nU prvom meču večeri, košarkaši Majami Hita savladali su kod kuće Atlantu Hokse sa 112:97.\nUtakmicu je obeležila povreda Trea Janga, koji je nezgodno iskrenuo skočni zglob desne noge, a dodatne informacije biće poznate nakon magnetne rezonance.\nDomaći igrači su manje-više tokom čitavog meča bili u vođstvu, a najbolji u njihovim redovima Džimi Batler postigao je 21 poen, pet skokova, dve asistencije i jednu blokadu.\nOdličan meč odigrao je i ruki Tajler Hero (29p+7sk), dok je Goran Dragić ubacio 21 poen.\nU poraženoj ekipi niko nije mogao da "isprati" Džona Kolinsa, koji je ubacio 30 poena i imao sedam skokova i četiri asistencije.\nUz njega jedini dvocifreni bio je Džabari Parker sa 12 poena.\nRTS: Impresivni Entoni Dejvis nosio Lejkerse do nove pobede\nB92: Novi tripl-dabl Jokića nedovoljan – prvi poraz Denvera\nNezavisne Novine: "Tripl-dabl" Jokića, prvi poraz Denvera\nKurir: JOKIĆEV TRIPL -DABL NEDOVOLJAN ZA POBEDU: Srpski košarkaš sjajan u prvom porazu Denvera u sezoni! (VIDEO)


Na većini radnih mesta proverava se temperatura, kao i na graničnim prelazima. Naravno, i lekarima je povišena temperatura jedna od prvih indikacija za sumnju na korona virus. Međutim, stručnjaci kažu da postoji jedan mnogo pouzdaniji simptom.\nBudući da Kovid-19 donisi i mnogo asimptomatskih slučajeva, provera temperature nije pouzdan način, piše statnews.com. Na aerodromima, gde se proverava temperatura, misle isto tako.\nPROČITAJTE: Naučnici dokazali: Planetom se širi nova verzija virusa korona, do 9 puta ZARAZNIJA i to je sada dominantan oblik\nDirektor američke Uprave za sigurnost transporta u utorak je izneo ocenu da "provera temperature nije pouzdana garancija da putnik nije infektivan", a važi i suprotno. Nije svaka temperatura simptom Kovida-19.\nUmesto toga, kako piše statnews.com, mnogo pouzdaniji simptom je anosmija, odnosno gubitak čula mirisa.\n- Moj utisak je da je anosmija raniji i pouzdaniji simptom Kovida-19 od temperature, a dešava se često da zaraženi ima samo anosmiju i ništa više - kaže dr Endru Bedli, direktor laboratorije za viruse Majo klinike.\n*NA SKENOVIMA SE VIDE I ŠILJCI KORONA VIRUSA, FOTO: TANJUG / AP\nČUMETOV BRATANAC UPUCAN U SURČINU Napadač sa fantomkom mu prišao na pumpi i ispalio hitac u glavu\nTri najpovoljnija datuma u avgustu: Tih dana sve želje se ispunjavaju!\nKAČAMAK DIJETA: Za 4 dana u potpunosti očišćen


Koji je pravi izbor: Maslac ili margarin? | Zdravarica\nKoji je pravi izbor: Maslac ili margarin?\nIako su teksturom i oblikom gotovo jako slični, maslac i margarin se po hemijskoj strukturi i uticaju na organizam itekako razlikuju. Naime, procesi proizvodnje ova dva proizvoda su potpuno drugačiji- margarin ne sadrži mlijeko dok je maslac puno prirodniji. Zbog pristupačnije cijene, domaćice su ćešće kupovale margarin, ali kako se u poslednje vrijeme kolektivna svijest o hrani mijenja, sve veći broj ljudi se odlučuje na maslac zbog njegovog prirodnog sastava.\nŠta je maslac, a šta margarin?\nMaslac predstavlja koncentrovani izvor mliječne masti i sadrži uglavnom zasićene masti. Zbog studija koje povezuju visok unos zasićenih masti sa povećanim rizikom od srčanih oboljenja, ranije se sugerisala smanjena konzumacija maslaca kao mjera prevencije. Ipak, novije studije pokazuju kako zasićene masne kiseline zapravo povisuju nivo HLD ili dobrog holesterola u krvi. Pored toga, zasićene masnoće su stabilne na visokim temperaturama zbog čega se preporučuje prženje na maslacu.\nMargarin se bazira na biljnom ulju koje se prerađuje hidrogenizacijom kako bi prešlo u čvrsto stanje. Hidrogenizacijom biljnih ulja nastaju nezdrave trans masti koje se formiraju kao sporedni proizvod pri ovom procesu. Trans masti se povezuju sa povišenim holesterolom i rizikom od nastanka kardiovaskularnih bolesti.\nU poslednje vrijeme, mnogi proizvođači unapređuju proces proizvodnje margarina tako što se biljna ulja prevode u tečno stanje bez formiranja trans masti. Određeni proizvođači uklanjaju trans masti iz margarina kako bi smanjili njegovo štetno dejstvo na zdravlje, pa je u svakom slučaju preporučljivo da čitate sastojke na ambalaži prije kupovine.\nJednostavno rečeno, margarin predstavlja visoko prerađeni prehrambeni proizvod od biljnih ulja, dok je maslac u osnovu koncentrovana mliječna mast.


Uskoro izgradnja trafostanice za Vjetroelektranu Podveležje – Energetika.ba\nJP Elektroprivreda BiH je sa kompanijom ABB d.o.o Zagreb potpisala Ugovor za izgradnju trafostanice (110/30 kV) i kablovske (30 kV) i fiberoptičke mre\nJP Elektroprivreda BiH je sa kompanijom ABB d.o.o Zagreb potpisala Ugovor za izgradnju trafostanice (110/30 kV) i kablovske (30 kV) i fiberoptičke mreže za Vjetroelektranu (VE) “Podveležje”.\nKablovskom i fiberoptičkom mrežom će se izvršiti energetsko i telekomunikaciono povezivanje vjetroagregata sa trafostanicom, a s ciljem plasmana proizvedene električne energije iz VE “Podveležje” u 110 kV mrežu, te upravljanja vjetroparkom.\nUgovor se finansira iz kreditnih sredstava njemačke KfW banke, a ukupna vrijednost je 4.098.026 eura. U prvoj fazi realizacije Ugovora obaveza izvođača je izrada izvedbenog projekta za trafostanicu “Podveležje”, kao i izrada glavnog projekta za kablovsku i fiberoptičku mrežu. JP Elektroprivreda BiH je dobila građevinsku dozvolu za izgradnju trafostanice čime su se stekli uslovi za početak izvođenja pripremnih radova.\nPredviđeni rok za realizaciju Ugovora je 20 mjeseci. Potpisom predmetnog Ugovora učinjen je značajan napredak u realizaciji cjelokupnog projekta izgradnje VE “Podvležje”, čijom izradnjom će se povećati instalirani kapaciteti kao i udio proizvodnje električne energije iz obnovljivih izvora.


Prestonica mode postala prestonica smoga: Milano jedan od najzagađenijih gradova na svetu – EKO KUCA magazin\nUvedena je zabrana korišćenja privatnih vozila sa Euro 4 dizel motorima, a zabranjena je i upotreba svih komercijalnih vozila sa Euro 3 dizel motorima u periodu od 8.30 do 18.30 časova\nMnogi gradovi širom sveta već danima muče muku sa zagađenjem, a u samom vrhu liste najzagađenijih gradova našla se i prestonica mode, Milano.\nOd 5. januara nivo štetnih čestica u vazduhu je dobrano iznad dozvoljenih granica, a uprkos merama koje su gradske vlasti uvele da bi smanjile zagađenje, Milano se i dalje penje na listi gradova u kojima od smoga ne može da se diše. Danas je Milano u top 5 najzagađenijih gradova na svetu i nalazi se tik ispod srpske prestonice.\nStanovnici su dodatno zabrinuti, s obzirom na to da meteorolozi za naredne dane ne najavljuju ni vetar, a ni jače padavine koji bi mogli malo da olakšaju situaciju.\nMuke sa zagađenjem počele su još krajem prošle godine, tačnije 27. decembra, a Milano je jedan od retkih gradova koji nije čekao zakonski rok od 10 dana da uvede vanredne mere. Kako je količina štetnih čestica u vazduhu alarmanta, uveli su zabranu korišćenja privatnih vozila sa Euro 4 dizel motorima, a zabranjena je i upotreba svih komercijalnih vozila sa Euro 3 dizel motorima u periodu od 8.30 do 18.30 časova.\nPodsetimo, u Milanu i još desetak gradova širom Italije je još prošle sedmice ograničen promet automobila kako bi se smanjila emisija ugljen-dioksida. Gradovi u Lombardiji, uključujući Milano, objavili su slične mere prošle srede ali ih i privremeno obustavili, jer zbog štrajka radnika gradskog prevoza stanovnici ne bi mogli da napuste grad.\nPrethodni članak Globalno otopljavanje sve vidljivije: Na Mont Everestu rastu žbunje i bilje\nSledeći članak Australijske arhitekte nude svoje usluge besplatno svima koji su izgubili kuće u požarima\nIndijci ruše LUKSUZNE SOLITERE zbog ekoloških propisa


source.ba | Elektroprivreda BiH: Za projekte razvoja lokalne zajednice u Zenici 1,25 miliona KM\nElektroprivreda BiH uplatila je Gradu Zenica milion i 250 hiljada KM za provedbu projekata iz Programa prijateljskog okruženja uspostavljenog s ciljem izgradnje Hidroelektrane „Janjići“ na rijeci Bosni.\nKroz Ugovor o realizaciji Programa prijateljskog okruženja kojim su precizirani odnosi, prava i obaveze ugovornih strana, način realizacije i dinamika finansiranja projekata iz Programa, kao i način rješavanja eventualnih sporova, Elektroprivreda BiH finansiraće 15 projekata iz oblasti putne i komunalne infrastrukture, sporta i kulture u mjesnim zajednicama Janjići, Gorica, Drivuša i Putovičko polje, koje gravitiraju objektima buduće Hidroelektrane „Janjići“.\nElektroprivreda BiH je društveno odgovorna kompanija koja u svoje poslovanje i razvojne planove integrira brigu o društvu, razvoju društvene zajednice, brigu o okolini i njenoj zaštiti.\nU provođenju pripremnih aktivnosti za početak izgradnje novih proizvodnih kapaciteta, Elektroprivreda BiH svoju društvenu odgovornost potvrđuje i ulaganjima u razvoj lokalnih zajednica i doprinosom u dostizanju boljeg životnog standarda građana.\nFinansiranjem izgradnje i rekonstrukcije putne i komunalne infrastrukture, ulaganjima u razvoj kulture, sporta i turizma, te finasiranjem drugih projekata, Elektroprivreda BiH doprinosi unapređenju standarda i kvaliteta života građana i razvoju lokalnih zajednica koje gravitiraju lokacijama na kojima je planovima Javnog preduzeća planirana izgradnja novih elektroenergetskih objekata.\nU izgradnju Hidroelektrane „Janjići“ instalisane snage 15,75 MW i procijenjene godišnje proizvodnje 77,26 GWh električne energije, Elektroprivreda BiH investiraće 109,8 miliona KM. Realizacija projekta Hidroelektrana „Janjići“ predstavlja doprinos Elektroprivrede BiH stabilnosti elektroenergetskog sektora i razvoju obnovljivih izvora energije u skladu sa međunarodnim obavezama države BiH.


Apel za racionalnu potrošnju vode - Dan u Beogradu\nNaslovna » BG servis » Apel za racionalnu potrošnju vode\nSnabdevanje grada vodom je uredno i stabilno, što se obezbeđuje adekvatnim i kontinuiranim radom svih proizvodnih pogona gradskog vodovoda, kao i optimalnim crpljenjem izvorišta, saopšteno je iz JKP „Beogradski vodovod i kanalizacija“.\nIz tog preduzeća apeluju na potrošače da optimalno i namenski koriste vodu za piće, kako se ne bi ugrozilo funkcionisanje vodovodnog sistema i snabdevanje vodom prioritetnih potrošača, kao što su bolnice, domovi zdravlja i ustanove koje rade sa decom.\nU prigradskim naseljima i na krajevima vodovodnog sistema povećana je potrošnja vode zbog obilnog zalivanja poljoprivrednih i zelenih površina, stvaranja rezervi vode u večernjim satima i punjenja individualnih rezervoara.\nJKP „Beogradski vodovod i kanalizacija“ je postavilo cisterne s vodom u centru grada, kako bi građani lakše podneli vrućine na gradskim ulicama.\nOd izuzetnog značaja je, navodi se u saopštenju, da se svi sugrađani aktivno uključe u akciju namenske potrošnje vode iz gradskog vodovoda, jer se zajedničkim zalaganjem i savesnim odnosom prema osnovnom izvoru života može mnogo doprineti. (Beoinfo)\nPrethodni Promo cene avio karata za Bangkok\nSledeći Izviđači sa Zvezdare bili dobri domaćini na Lidu


Đuro Đurović protiv dnevnog lista Alo - Savet za štampu\nĐuro Đurović protiv dnevnog lista Alo\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Ivana Stjelja, Stojan Marković, Vlado Mareš, Vera Didanović, Zlatko Čobović, Dragan Đorđević, Vukašin Obradović i Željko Bodrožić, na sednici održanoj 27.9.2018. godine, jednoglasno donosi\nTekstovima “Ko kome, ako ne svoj svome”, “Na piće i kafane potrošio više od 200.000 evra” i “Đurović prebrojavao lojalne profesore”, objavljenim 5, 7. i 11. jula 2018. godine u štampanom i onlajn izdanju , dnevni list “Alo” nije prekršio odredbe Kodeksa novinara Srbije.\nProfesor dr Đuro Đurović, bivši direktor Beogradske poslovne škole podneo je, preko advokata Slobodana Kremenjaka, žalbu, verujući da je spornim tekstovima prekršeno više poglavlja Kodeksa novinara Srbije. On je naveo da je svestan toga da je zbog funkcije koju je obavljao morao da pokaže veći stepen tolerancije prema onome što mediji o njemu pišu, ali da su, uprkos tome, u ovom slučaju njegova prava povređena po više osnova, a javnost netačno informisana. U tekstovima su, kako se ističe, iznete netačne i nepotpune informacije, odnosno komentari i nagađanja koji nisu utemeljeni na čvrstoj istinitoj osnovi, kao što su: “Državnu svojinu pretvorio u privatnu prćiju”, “cveta nepotizam u Beogradskoj poslovnoj školi”, “Pozapošljavao sina i prijatelja, koleginicu Tome Nikolić i svima deli basnoslovne plate”, “Direktor Đuro Đurović ne žali školske pare za viski i konjak” …\nČlanovi Komisije za žalbe su zaključili da nesumnjivo postoji javni interes da se piše o radu direktora Beogradske poslovne škole, kao i da Đurović, zbog, funkcije koju je obavljao, mora da bude spreman da istrpi kritike na to kako obavlja taj posao. Komisija je ocenila da tekstovi nisu dobro napisani, da se,pozivaju samo na anonime izvore i da ne nude jasne dokaze za iznete tvrdnje. S druge strane, i podnosilac žalbe je odbio da razgovara sa novinarima lista, čime je svesno redakciji onemogućio da čuje njegovu verziju priče i time ih usmerio ka tome da koriste samo informacije koje su im bile dostupne na drugoj strani. Takođe, Đurović, koliko je Komisiji poznato, ni nakon objavljivanja tekstova nije redakciji uputio demanti, niti u žalbi koju je podneo Savetu za štampu iznosi bilo kakve argumente da ono što je objavljeno nije istina, Žalilac, po mišljenju Komisije, nije iskoristio nijednu od mogućnosti da iznese svoju verziju događaja, pa se stiče utisak da je za njega problem to što ste novinari uopšte bave ovom temom.


Besplatna energija za povrće i voće - Domaćinska kuća\nKuća » Ostalo » Besplatna energija za povrće i voće\nBesplatna energija za povrće i voće\nIlustracija: solarni paneli, foto: Svetlana Kovačević\nSušenje poljoprivrednih proizvoda daje dodatnu vrednost poljoprivrednim proizvodima i povećava prihod na gazdinstvu. Proces sušenja je tehnološki proces kojim se izdvaja voda iz svežih poljoprivrednih prozvoda (voćarskih, ratarskih, povrtarskih) i na taj način se pripremili za duže čuvanje. Ovaj tip sušare predstavljaju novi doprinos ka dobijanju jeftinijeg proizvoda sa manjim utroškom energije jer se koristi besplatna sunčeva svetlost i čuva se životna sredina. Kvalitet osušenog proizvoda je vrlo visok jer se sušenje obavlja na prirodan način uz zadržavanje prirodnih svojstava proizvoda.\nSolarne sušare za svoj rad koriste energiju sunca zasnovanu na principu elektromagnetnog zračenja u vidljivom i infracrvenom području. U zavisnosti od toga da li su dani kada se vrši sušenje potpuno sunčani, delimično oblačni ili potpuno oblačni na ovaj način se obezbeđuje od 70 do 100% energije neophodne za proces sušenja.\nOsnovni elementi sušare su pasivni absorber za prikupljanje solarne energije, providni omotač sa UV zaštitom, lese za sušenje, automatika za rad sušare i dodatna energetska grupa. Sušare su jednostavne za rukovanje i bezbedne za obavljanje radnih operacija i potrebno je da imaju visok stepen automatizacije. Lese u kojima se suši sirovina moraju biti od prohromskog materijala jer se tako obezbeđuje zdravstvena ispravnost neophodna za prehrambenu industriju. Kapaciteti solarnih sušara su različiti. Na tržištu mogu da se nađu solarne sušare domaće proizvodnje kapaciteta od 60 do 360 kg sirovine. Solarne sušare mogu da se postave na različite lokacije i obavljaju proces sušenja jer su vrlo mobilne i lagane.\nU slučaju potrebe na njih se mogu dodatno ugraditi izvori toplote na električnu energiju, biomasu, čvrsto gorivo ili na gas.\nPrevPrethodnaSoja u ishrani krava\nSledećaBerba, pakovanje i transport povrćaSledeći


Koštunica pozvao SAD da ponište odluku o priznavanju Kosova - Klix.ba\nKoštunica pozvao SAD da ponište odluku o priznavanju Kosova\n24.2.2008. u 17:01\nPremijer Srbije Vojislav Koštunica pozvao je SAD da poništi odluku o priznavanju Kosova i time uspostavi vladavinu međunarodnih pravnih normi.\n"Sjedinjene Američke Države trebaju poništiti odluku o priznavanju lažne države na teritoriji Srbije i omogućiti da Vijeće sigurnosti potvrdi vrijednost Rezolucije 1244 koja garantira suverenitet i teritorijalni integritet Srbije", izjavio je Koštunica za kojega se radi o pravom načinu da se na Balkanu uspostavi uvažavanje međunarodnog prava i Povelje UN-a, prenosi B92.\nPo njemu, sva odgovornost je na SAD-u koji trebaju vratiti prijašnje stanje, u protivnom "nastavljanjem politike sile, samo će biti produbljena kriza koja potkopava temelje cjelokupnog svjetskog poretka i prijeti da ugrozi mir i stabilnost, ne samo na Balkanu", tvrdi premijer Koštunica.\nIstaknuo je kako vlada Srbije visoko cijeni stav ogromnog broja država koje nisu priznale postojanje lažne države na tlu Srbije. "Sve ove zemlje na taj način brane mir, stabilnost i slobodu kao najviše vrijednosti suvremenog svijeta", naveo je Koštunica.


Odrzana završna konferencija za štampu | SME Banat\nU prostorijama Regionalne privredne komore Pančevo 17. decembra 2013. godine je organizovana konferencija za medije povodom završetka projekta „Podrška malim i srednjim preduzećima- pokretač razvoja regiona”, koji finansira EU u okviru II poziva Programa prekogranične saradnje Rumunija–Srbija.\nPrema rečima Dragana Bosilja, predsednika Regionalne privredne komore Pančevo, uspeh u realizaciji prekograničnog projekta, ostvarenju svih planiranih rezultata i efekata, predstavlja zapravo uspeh u radu sve tri partnerske institucije, ali je nesumnjiv doprinos i ostalih učesnika – malih i srednjih preduzeća, senior i junior eksperata. On je istakao da problemi koji su evidentirani tokom razgovora sa vlasnicima i direktorima odabranih MSP, potvrđuju opravdanost projektne ideje da tržište konsultantskih usluga Srbije i Rumunije ima razvojni potencijal, da mnoga preduzeća nisu u stanju rešiti sve probleme u poslovanju samostalno i da im je u vremenu sveobuhvatnih i rastućih promena na tržištu dobrodošla pomoć “spolja“. Preduzetnici su pokazali interes i spremnost da predložena rešenja i preporuke timova senior i junior eksperata, primene u praksi.\nO hronologiji projektnih aktivnosti, direktnim i indirektnim efektima jednogodišnjeg rada sa privrednicima, konsultantima, nezaposlenim mladim ljudima, kao i ostalim detaljima koji su doprineli prisutnosti projekta u medijima, govorio je menadžer projekta, Zoran Černoh.\nRadomir Topalov, zamenik direktora Regionalnog centra za društveno-ekonomski razvoj Banat iz Zrenjanina je izrazio zahvalnost što je ova institucija bila partner na projektu koji je omogućio jednom broju mladih obrazovanih ljudi da steknu znanja i veštine koje će im omogućiti da lakše pronađu posao ili se odluče za samostalno vođenje biznisa.\nBogdan Paunescu, predstavnik Privredne komore Karaš-Severin koja je bila treći partner na projektu, deli mišljenje kolega da je rad na realizaciji prekograničnog projekta bio jedno vrlo zanimljivo i korisno iskustvo, ponavljajući da uspeh u ostvarenju svih planiranih ciljeva i rezultata nije izostao.\n⇐ Privrednici iz Južnog i Srednjeg Banata u poseti regiji Karaš-Severin\nNastavak aktivnosti na realizaciji Projekta 1306 ⇒


Mađarski premijer u Evropskoj uniji sve izolovaniji, ali i pored toga što se godinama bez ikakvih skrupula, po srpskom i poljskom modelu, obračunava sa medijima koji ga kritikuju, EU ne preduzima nikakve konkretne mere, iako su joj na raspolaganju i finansijske kazne, oduzimanje prava glasa, pa i zamrzavanje članstva.\nU Mađarskoj se već 10 godina ućutkuju i gase nezavisni, kritički mediji. Evropska unija, osim što je reagovala saopštenjima ili izjavama, dosad nije preduzimala konkretne korake kojima bi se kažnjavale zemlje koje krše zakone EU. Iako je EU znala da se već godinama guše ljudska prava i sloboda medija u Mađarskoj, apeli medija i nevladinih organizacija često su ostajali bez ozbiljnijih reakcija.\nNedavno je EU pozvana da suspenduje sredstva Mađarskoj zbog „teških kršenja vladavine zakona“, politizovanih sudova, nenamenskog trošenja evropskih sredstava, korupcije, gušenja slobode medija, kršenja prava LGBT populacije i prava migranata.\nReporteri bez granica su premijera Viktora Orbana proglasili i za „neprijatelja slobode štampe“. Prvi put je ova organizacija jednog lidera države članice Evropske unije uvrstila na spisak autokrata koji rade na tome da sve kritičke medije stave pod kontrolu.\nMađarski novinari i medijski stručnjaci kažu za Cenzolovku da se napadi na nezavisne medije odvijaju na svim frontovima, kao i da Orban, koji je napustio evropsku Naprednu stranku, sada „nalazi novu podršku kod otvoreno fašističkih i profašističkih partija“.\nEvropski poslanici navode da Sud pravde Evropske unije, u slučaju sankcija protiv države članice koja krši zakone EU, može uključiti i zamrzavanje prava članstva.\nI Slovenija prati politiku Orbana\nSlovenačka poslanica u Evropskom parlamentu Tanja Fajon kaže u razgovoru za Cenzolovku da premijer Slovenije Janez Janša očigledno prati Orbana i da je širenje nepotvrđenih informacija i napad na sve koji imaju drugačije mišljenje očigledno modus operandi za stvaranje okruženja koje odgovara ličnim interesima pošto su oba državnika „smanjila sredstva za javne medije i upustila se u lične napade na novinare, diskreditaciju kritičkih glasova, mešanje u pravosuđe, ograničavanje prostora za civilno društvo i osnovne slobode“.\n„Ako Evropska komisija smatra da država članica krši zakon EU, mogla bi da pokrene prekršajne procedure, što može dovesti do finansijskih sankcija, koje uvodi Sud pravde Evropske unije. Međutim, procedura izneta u članu 7 Sporazuma o Evropskoj uniji omogućava Savetu da da preporuke ili da jednoglasno donese odluku (država protiv koje teče postupak ne glasa) o sankcijama protiv države članice, koje mogu uključivati zamrzavanje prava članstva“, navodi Fajon.\nPostupak omogućava Komisiji, Evropskom parlamentu ili državama članicama da preduzmu mere protiv zemalja zbog ozbiljnih kršenja temeljnih vrednosti EU, poput vladavine prava, slobode, demokratije, jednakosti, ljudskih prava, dodaje slovenačka poslanica.\nFajon kaže da poslanici u Evropskom parlamentu godinama upozoravaju da stari mehanizmi nisu dovoljni i da kriterijumi iz Kopenhagena ne samo da moraju da budu uslov za ulazak u Uniju nego da oni moraju neprestano da se sprovode.\n„Podržavam novi mehanizam vladavine prava kojim EU može finansijski sankcionisati države članice ako krše ustavne norme i osnovne vrednosti Unije“, navodi Fajon.\nJanša očigledno prati Orbana u pokoravanju medija: Tanja Fajon (foto: Natalija Jakovljević)\nOna upozorava da se već neko vreme vide dramatične posledice medijskog zakonodavstva i političkih okolnosti u Mađarskoj koje više liče na totalitarne režime nego na demokratiju u modernoj evropskoj zemlji.\n„Kao čuvar svih sporazuma, Evropska komisija mora da pronađe način da osigura poštovanje evropskih vrednosti demokratije, vladavine zakona i osnovnih ljudskih prava u zemljama EU.“\nFajon podseća da je Poljska na lošem glasu još od 2017. godine, a Mađarska od 2018. godine – tada je Evropska komisija pokrenula član 7 i zapretila tim zemljama da bi mogle da izgube pravo glasa u EU.\n„Međutim, do promena nije došlo. Nova pravila su na snazi od 1. januara 2021. godine. Mađarska i Poljska razmatraju pravni osnov mehanizma pred Evropskim sudom pravde, ali to ne zaustavlja sprovođenje ovog mehanizma“, navodi Fajon.\nPosledice ako Srbija odluči da prati Orbanovu politiku\nSrbija mora na svom evropskom putu da poštuje vrednosti EU, da radi na usvajanju kriterijuma koji su navedeni u izveštajima i da ispunjava obaveze vezane za članstvo u EU, kaže Fajon i dodaje da će se „posledice pokazati ako Srbija odluči da prati Orbanovu politiku kršenja ljudskih prava i demokratije“.\nOna smatra da je održavanje dobrosusedskih odnosa bitno, ali da ne sme da šteti vladavini prava.\n„Ovo ne važi samo za Srbiju i ostale zemlje koje želele da postanu članice EU, već i za zemlje koje to već jesu.Oštro osuđujem ovakav način rada i komunikacije, jer građani zaslužuju bolju i sigurniju Evropu. Zato radimo sve što je u našoj moći da se nedemokratične prakse Orbana i njemu sličnih ne dešavaju i ne ponavljaju“, kaže Fajon.\n„Vlast pokušava da diskredituju, kupi, uništi ili ućutka nezavisne medije“\nU Mađarskoj su tokom 2018. godine zatvorena dva najveća nacionalna lista (prvo levičarski Népszabadság, zatim konzervativni Magyar Nemzet), Klubradio, kao jedini nezavisni radio, izgubio je frekvenciju, a vlasništvo se promenilo u Indeksu, pa su se pobunili svi zaposleni u tom mediju, nakon čega su pokrenuli novi medij pod nazivom Telex, koji se smatra jednim od najvećih i najuticajnijih nezavisnih medija u Mađarskoj.\nIma i nekoliko slobodnih nedeljnika (HVG, Magyar Narancs itd.), jedan dnevni list (Nepsava), internet portal 24.hu itd.\nNovinar Gabor Bodiš iz Budimpešte kaže za Cenzolovku da je sve manje nezavisnih medija u Mađarskoj, a da najveću šansu da prežive imaju portali sa velikom posećenošću, koji najuspešnije odolevaju političkim pritiscima.\nOrban nalazi novi dom kod otvoreno fašističkih i profašističkih stranaka: Gabor Bodiš (foto: N1 snimak ekrana)\nOn navodi da će izbori u Mađarskoj najverovatnije biti održani u aprilu 2022. godine, te da se „u predizbornoj kampanji još mogu očekivati iznenađenja, kao što su novi pritisci vlade Viktora Orbana na medije“.\nDirektor i novinar nedeljnika Magyar hang (Mađarski glas) iz Budimpešte Čaba Lukač kaže za Cenzolovku da vlast treba kvaziopozicione medije da bi sačuvala privid, pa tako targetira određene novinske kuće i daje im dovoljno novca za opstanak, ali zauzvrat očekuje i prividne aktivnosti koje se bave istraživanjima, ali ne i utvrđivanjem činjenica koje se tiču poslovanja premijerovog okruženja i porodice.\n„Oni tako postaju kvazinezavisni, antirežimski mediji, poput televizije ATV, levičarskog lista Nepszava i drugih. Zauzvrat, kao proizvod postignutog sporazuma, dobijaju državne oglase i relativnu sigurnost“, navodi Lukač.\nPrema njegovim rečima, nezavisni mediji sa kojima ne mogu da postignu nikakav sporazum napadaju se na svim frontovima.\n„Vlast pokušava da ih diskredituje, kupi, uništi ili ućutka. Bez milosti – Orban teži potpunoj pobedi“, smatra Lukač.\nPolitika i interesi krupnog kapitala\n„Mađarska nije značajna zemlja ni u Istočnoj Evropi, nema stratešku vrednost, kao što imaju, recimo, Rumunija i Poljska“, smatra Bodiš i podseća da je u vreme kada je Orbanov Fides bio član najveće frakcije u Evropskom parlamentu (Narodna stranka) bio pod zaštitom najznačajnije stranke u toj „familiji“ – nemačke CDU/CSU, to jest kancelarke Angele Merkel.\n„S jedne strane, tako je bilo zbog interesa nemačkog krupnog kapitala (Audi u Đeru, Mercedes u Kečkemetu, BMV u izgradnji u Debrecinu), ali i zbog politike kompromisa kancelarke (lakše je kontrolisati iznutra mangupe iz naših redova). Situacija se promenila kada je pre nekoliko meseci u poslednjem trenutku Orban istupio iz Narodna stranke, pre nego što su ga izbacili. Ostao je bez zaštite i sa kontroverznim zakonom o pedofiliji izazvao je dosad najveću buru. Zato traži i nalazi novi dom kod otvoreno fašističkih i profašističkih stranaka“, objašnjava Bodiš.\nNovinar Čaba Lukač ima slično mišljenje, da Evropsku uniju predvode političari država članica, a da Viktor Orban postiže vrlo dobru ravnotežu između ekonomskih i političkih interesa određenih nacija i kršenja osnovnih principa EU.\n„Na primer, kroz određene zakone, državnim subvencijama i olakšicama opslužuje interese velikih nemačkih fabrika automobila da mogu efikasno poslovati u Mađarskoj, praveći profit za Nemačku – zbog čega je nemačko rukovodstvo Orbanu dugo opraštalo gotovo sve“, upozorava Lukač.\nVlast pokušava da diskredituje, kupi, uništi ili ućutka kritičke medije bez milosti: Čaba Lukač (foto: privatna arhiva)\nDodaje da je mađarski premijer na sličan način manevrisao u okviru evropske Narodne stranke, „sve dok jednom nije previše zategao konce“.\nPrema njegovom mišljenju, sada se i na međunarodnom planu vidi da je Orban otišao predaleko, pa se možda može očekivati da će EU preduzeti oštre mere, ali, u isto vreme, „Orban će uvek imati povremene ili dugoročne saveznike koji će se založiti za blaže reakcije“.\nOrban pravne mere EK naziva „pravnim huliganstvom“\nMađarski premijer se prošlog meseca suočio sa dotad neviđenom oštrom kritikom kolega lidera EU zbog zakona koji zabranjuje prikazivanje homoseksualaca u obrazovnom materijalu i nepravilnog rukovanja fondovima EU. Evropski poslanici su zatražili zamrzavanje određene količine novca. Mađarska je 2018. godine od EU dobila 6,3 milijarde evra, što je gotovo pet odsto njene ekonomije. Mađarska vlada je nedavno zatražila još 7,2 milijarde evra od EU fonda za oporavak od koronavirusa.\n„Pravne mere protiv Mađarske, koje je pokrenula Evropska komisija zbog zakona za koji smatra da je diskriminatoran prema LGBT osobama, ravne su ’pravnom huliganstvu’ i sramoti“, izjavio je 16. jula premijer Mađarske Viktor Orban za državni radio.\nNedavno je Evropski sud za ljudska prava doneo i presudu protiv Mađarske zbog proterivanja državljana Pakistana koji su u Mađarsku ušli iz Srbije 2016. godine.\n„Orban sve izolovaniji, a Srbija sve dalje od EU“\nBodiš smatra da su preterane brige oko toga da prijateljstvo sa ovakvom Mađarskom može značajnije da škodi Srbiji i da bi drugačija bila situacija da Srbija stoji sjajno na putu za EU – „ali je ona sve dalje od nje“.\n„Osnovni uslov je sređen odnos sa susedima. Međutim, bez priznavanja Kosova priča o evrointegracijama je priča za malu decu. S druge strane, uloga Mađarske u odlučivanju u EU je i dosad bila sićušna, a sada, kada je Orban sve izolovaniji, ona je svedena na nulu“, navodi Bodiš.\nOn dodaje da, bez obzira na to što je reč, najblaže rečeno, o dva autoritarna režima, uvek je bolja saradnja nego neprijateljstvo.\nNeliberalni sistemi uče jedni od drugih, razmenjuju iskustva, razmenjuju znanje i alate, kaže Lukač i dodaje da je najbolji primer za to trenutna mađarska homofobna kampanja, koju je izmislila poljska vladajuća stranka na prošlim izborima, pobedivši s njom, pa je sada primenjena i u Mađarskoj.\n„Ako Mađarska želi da se udalji od Evrope, Viktor Orban će pokušati da ubedi i srpskog predsednika da i on mora da učini isto“, smatra Lukač.


Kontrola u javnom sektoru pomaže boljem upravljanju novcem\nTanjug 1. marta 2022. 13:07\nBEOGRAD – Unutrašnja finansijska kontrola u javnom sektoru predstavlja standard upravljanja i poslovanja koji se primenjuje u celom svetu i ona je zapravo prelazak sa nekadašnjeg birokratskog upravljanja na upravljanje koje je orjentisano na rezultate, izjavila je danas pomoćnica ministra finansija Spomenka Vircburger.\nOna je učestvujući na konferenciji „Unapređenje interne finansijske kontrole u javnom sektoru“ istakla da je suština ove kontrole u tome da ona predstavlja garanciju ili potvrdu da je neko organizacijom upravljao odgovorno, u skladu sa zakonom i da su ostvareni postavljeni ciljevi.\n„Mi u Ministarstvu finansija uređujemo pravni okvir, takođe organizujemo i obuke a organizacije javnog sektora bi trebalo da ove standarde i principe uvedu kod sebe, jer su pred građanima dužni da imaju tu vrstu potvrde da su upravljali dobro i da su ciljevi postignuti“, navela je ona.\nOcenila je da je najteži posao urađen a to je uvođenje FUK-a, a ono što sledi a bitno je, to je samoodržavanje sistema.\nDodala je da organizacije na putu uvođenja principa imaju dosta podrški i da je osim Centralne jedinice za harmonizaciju tu i RELOF2 projekat, koji narocito pomaže u aktivnom uključivanju rukovodilaca i zaposlenih.\nDirektorka Projekta Reforma lokalnih finansija II u Srbiji (RELOF2) Ana Jolović je istakla da se na osnovu iskustva i rada sa 48 lokalnih samouprava od 2016. godine može reći da je u našoj zemlji postignut napredak u uvođenju unutrašnje finansijske kontrole i da sada sistem samo treba da se utegne.\nUkazala je da brojne lokalne samouprave nameravaju da ovaj sistem uvedu i kod svojih indirektnih budžetskih korisnika i navela da se trenutno i u dve srednje škole u Srbiji, u Užicu i Sremskoj Mitrovici, pilotira uvođenje sistema finansijske unutrašnje kontrole.\n„Urađen je i priručnik za lakši rad i praktičnu primenu ovog sistema u lokalnim samoupravama, uradili smo eksel alat koji pomaže da se sistem brže i efikasnije uvede“, pojasnila je Jolović.\nNajavila je da će tokom leta biti rađeno istraživanje o tome u kakvom je stanju finansijska unutrašnja kontrola u Srbiji.\nDirektor Švajcarske organizacije za saradnju u Srbiji Rikadr Kolin je naglasio da je Švajcarska dugo partner Srbiji u sprovođenju tranzicije i agendi reformi te da se u tom smislu promoviše dobra uprava na lokalnom i nacionalnom nivou a ona je važna za upravljanje javnim finansijama.\nUvođenje finansijske unutrašnje kontrole (FUK) je zakonska obaveza svih korisnika javnih sredstava u Srbiji i ona je preduslov za zatvaranje poglavlja 32 – finansijski nadzor, pri pristupanju Evropskoj uniji.\nNa konferenciji je učestvovalo više od 80 predstavnika lokalnih samouprava iz 43 opštine i grada, a gradonačelnik Rijeke Marko Filipović i interni revizor opštine Mali Zvornik Miloš Spasenović predstavili su primere dobre prakse.


Klimatske promene su uzrok sve učestalijih požara u Australiji Klimatske promene su uzrok sve učestalijih požara u Australiji\nKlimatske promene su uzrok sve učestalijih požara u Australiji\nSvake godine u Australiji izgori 48 hiljada hektara šume više nego prethodne. Razlog? Sve suvlja biomasa koja nastaje kao posledica porasta srednje temperature u Australiji.\n07/12/2021 autor: Srđan Vejnović\nSve učestalijim šumskim požarima u Australiji tokom poslednje tri decenije u značajnoj meri doprinose klimatske promene, pokazuje analiza koju je sprovela Australijska nacionalna agencije za nauku (CSIRO).\nStudija koja je nedavno objavljena u časopisu Nature Communications upoređuje podatke prethodnih šumskih požara sa faktorima koji su povezani sa rizikom od požara, kao što su klima, akumulacija goriva, ili paljenje vatre u kontrolisanim i nekontrolisanim uslovima.\nProsečna temperatura u Australiji porasla je za 1,4 °C od 1910. godine. U južnim i istočnim regionima kontinenta isti period prati porast ekstremnih toplotnih talasa, dok je količina padavina opala. Ove promene utiču da biomasa postane suvlja i pogodnija za širenje požara, što čini australijske šume ranjivijim i osetljivijim pred vatrenom stihijom.\nCSIRO u svojoj studiji otkriva da se u poslednje tri decenije u Australiji površina šuma spaljenih u požarima povećava za oko 48.000 hektara na godišnjem nivou. To znači da svake godine u požarima dodatno izgori jedna šuma koja je veće površine od užeg centra Beograda.\nUčestalosti i ozbiljnosti vremenskih ekstrema doprineli su ljudi\nPodaci koji uključuju evidenciju vođenu u poslednjih 90 godina pokazuju da su se tri od četiri godine sa ekstremnim požarima, u kojima je u vatri stradalo više od milion hektara šume, dogodile u periodu nakon 2002.\nTakođe, podaci pokazuju da sezona koja pogoduje požarima postaje sve duža, pa se požari sve češće dešavaju i tokom jeseni i zime.\nNova studija potvrđuje povezanost globalnog zagrevanja sa ekstremnom dinamikom širenja požara koji su zahvatili čitavu Australiji u periodu od skoro godinu dana između 2019. i 2020. godine. Tada se vatrena stihija proširila na više od 18 miliona hektara, direktno uzrokujući 34 smrti i više od 450 smrti od posledica udisanja dima.\nNaučni dokazi pokazuju da kako se svet zagreva usled klimatskih promena izazvanih ljudskim faktorom vidimo povećanje učestalosti i ozbiljnosti ekstremnih vremenskih događaja. Za toplija područja planete u kakvom je smeštena Australija ovo znači učestaliji i razorniji požari.


Radnici “Destilacije” prijete dolaskom u Banjaluku i protestom pred Vladom - Televizija K3\nRadnici “Destilacije” prijete dolaskom u Banjaluku i protestom pred Vladom\nRadnici HI ,,Destilacija,, Teslić sa zebnjom čekaju zimu i sa nagodovanjem reaguju na činjenicu zato što i najnoviji sporazum sa direktorima šumskih gazdinstava i direktorom javnog preduzeća “Šume RS” ne daje nikakve rezultate po pitanju snabdjevanja sirovinom-drvetom najlošijeg kvaliteta.\nOvo je danas saopšteno iz Sindikata Šumarsta prerade drveta i papira RS u kojem kažu da su i ovaj put radnici “Destilacije” zatražili pomoć od Sindikata da preduzme mjere na zaštiti njihove gole egzistencije.\n-Naime, radnici su očevici velikog šverca drveta iz “Šuma RS”, dok se njima uskraćuje pravo na rad, jer ne mogu da dobiju ugovorenu sirovinu od ovog snabdjevača. Ukoliko se ovoj anomaliji ne stane u kraj, radnici će organizovano, uz pomoć Sindikata krenuti put Banjaluke, pred zgradu Vlade Republike Srpske – navodi se u saopštenju.\nTom prilikom radnici će, kako kažu, tražiti odgovor od vlasnika šuma, ko preprodaje sirovinu za koju je potpisan ugovor da se isporuči njihovom preduzeću, koje je najveći i jedini proizvođač i izvoznik prirodne kiseline na evropsko tržište iz ovog dijela Evrope.